Sigurnost informacija građana Srbije ne sme biti u rukama američke korporacije - Ozonpress :: internet portal\nSigurnost informacija građana Srbije ne sme biti u rukama američke korporacije\nTag: američka, informacija, korporacija, sigurnost\nSaopštenje centra NIBS (Nacionalna Informaciona Bezbednost Srbije) za monitoring informacione bezbednosti u Republici Srbiji:\nNacionalna organizacija QRIOT Republike Srbije izrazila je svoje neslaganje sa izborom sagovornika lista Politika na temu informacione bezbednosti (članak novinarke J. Kavaja „Srpska platforma za sajber bezbednost“, objavljen 12.06.2017).\nStav eksperata iz centra za monitoring informacione bezbednosti Srbije (NIBS) je da Microsoft i zaposleni u ovoj kompaniji ne smeju biti relevantni sagovornici na temu bezbednosti Srbije u informatičkom sektoru, pre svega zbog sukoba interesa i obaveze kompanije Microsoft prema državi iz koje dolazi na srpsko tržište. Na ovaj način se Politika list koji čitamo i cenimo uključuje u tzv. „whitewashing“ dajući prostor kompaniji koja se ne osvrće na zakone o informacionoj bezbednosti Evrope da zagovara putem uglednih medija svoje stavove iza kojih je isključivo informaciona proba, i da pretenduje na lidersku poziciju u oblasti koja je, zbog prirode Microsoftovog poslovanja i poštovanja isključivo američkih zakona, za ovu kompaniju u celosti neadekvatna. Informaciona bezbednost države i građana je intimno pitanje i rešava se sopstvenim znanjem i snagom.\nOblast informacione bezbednosti u Srbiji je regulisana Zakonom o informacionoj bezbednosti donetim u junu 2016. godine. Ova regulativa pruža dobru osnovu za procenu bezbednosti, kontrolna testiranja i alarmiranje CERT-ova, centara nadležnih za odgovor na pretnje koje dolaze iz sajber sveta. Misija CERTova u Srbiji, između ostalog, biće i da zaposlenima u javnoj upravi omoguće kontakt sa najnovijim tehnologijama.\nApatija u vezi sa sigurnošću informacija činom donošenja Zakona je zamenjena razložnom i često osnovanom sumnjom pri razmatranju bezbednosnih rizika.\nPoređenja radi, nemačka vlada je upozorila ključne organizacije u svojoj zemlji da ne koriste Windows 8, a sa sličnim saopštenjem izašli su i čelni ljudi u javnom sektoru Kine, zbog toga što ceo operativni sistem Windows ima pukotine u svom kodu i predstavlja mala vrata za špijunski softver. U našoj zemlji ovakvih upozorenja nije bilo, najpre zato što Microsoft rado donira pakete i servere ključnim državnim i privrednim organizacijama. Zato smatramo da Microsoft i direktor podružnice u Srbiji ne sme biti pogodan sagovornik na temu informacione bezbednosti Srbije i građana.\nEkspertski nadzor nad informacionom bezbednosti Srbije pokriva NIBS – centar koji vrši Nacionalni monitoring informacione bezbednosti Srbije i koji je deo Nacionalne organizacije QRIOT.\nNacionalna organizacija QRIOT je rezultat inicijative stručnjaka iz oblasti informacionih tehnologija, bezbednosti i standarda u upravljanju informacijama, rizicima, i vanrednim događajima koji su od naročite važnosti za javni sektor i sisteme od posebnog značaja – u koje spadaju javni sektor i pružaoci usluga informacionog društva.\n– Efektivni mehanizam kontrole koji je omogućen stupanjem na snagu Zakona o informacionoj bezbednosti promeniće organizacionu kulturu i higijenu u mnogim segmentima, i promeniti način na koji se sada gleda na „pretnje iz sajber svet“. Svest o informacionoj bezbednosti za koju od prošle godine propisana zakonska obaveza privrednim društvima i javnom sektoru, vrlo brzo bi mogla da se promeni, i da se ono što se ovog trenutka vidi kao ‘spoljna’ pretnja od “zlikovaca sa interneta“ preokrene u racionalnu predstavu o bezbednosti i higijeni u kojoj otvorena vrata predstavljaju provokaciju lopovima. Ovo zahteva dijalog i podizanje nivoa u informacionoj bezbednosti – kaže Zoran M. Bjelica vođa tima za monitoring informacione bezbednosti Srbije.\nKako ćemo ovo postići?\nZakon o informacionoj bezbednosti u članu 7 definiše mere zaštite IKT sistema od posebnog značaja. Preduslov za mere zaštite je razumevanje rizika i posledica koje mogu nastati usled prekida poslovanja zbog incidenata narušavanja sigurnosti informacija, ističe Bjelica.\n– Naša briga o sigurnosti informacija je zasnovana na potrebama građana Srbije da u interakcijama sa javnim sektorom ne budu izloženi nepotrebnim rizicima, kao što je npr. rizik od krađe identiteta. U tom smislu naš osnovni posao je briga o potrošačima, odnosno građanima informacionog društva koji svoje potrebe za komunikacijom sa javnim sektorom ostvaruju putem dostupnih računarskih mreža. Ovo ide ruku pod ruku sa zaštitom podataka o ličnosti, privatnošću komunikacije, lokacije, finansija i zdravlja, što su nivoi privatnosti regulisani Ustavom i posebnim zakonima. Sajber bezbednost i integritet podataka o ličnosti, nepovredivost prava na privatnost, su dve strane istog novčića – kaže Jelena Jovanović analitičar informacionih proba sajber mrežnih aktivnosti.\nOglas za posao u Uniprometu\nPotkresivanje radi sigurnosti\nAnonimni 23/06/2017 u 21:11 Odgovorite\nLinux i bas te briga, vazno je da se ne koriste internet servisi koji su u vlasnistvu Mikrosofta, a dalje mozete sami.


Nova pesma i spot “Beogradskog sindikata” - Semberske\nDate: Oktobar 28, 2016\nČlanovi “Beogradskog sindikata” imaju novu pesmu “Kasno je”, za koju su danas objavili spot na društvenim mrežama. Ovom numerom desetočlani angažovani sastav, kao i do sada, veoma oštro gleda na situaciju\nSEBE ne mogu, jer kasno je, druge menjam, jer važno je, da ako posrnu, padnu, negde slučajno stanu, istu grešku ne naprave – poručuju momci iz “Beogradskog sindikata” u novoj pesmi “Kasno je”, za koju su danas objavili spot na društvenim mrežama. Ovom numerom desetočlani angažovani sastav, kao i do sada, veoma oštro gleda na situaciju u kojoj su odrasli i postali odgovorni, porodični ljudi, osvrćući se na generacije koje tek dolaze.\nOd 2010. godine i albuma “Diskretni heroji”, armija njihovih obožavalaca čekala je novitet, a tek ovog maja dobila je pravi bum – pesmu “Sistem te laže”, koja je dosegla rekordne preglede na “Jutjubu”. Ovo je tek druga numera sa dugoočekivanog albuma “Sindikalno proleće”, koji će, kako su obećali, podeliti s publikom na društvenim mrežama.\nPrevious : PREDVIDELI KRAJ SFRJ: 11 činjenica za koje niste znali iz filma ”Maratonci trče počasni krug”\nNext : Govedarica: Sumnjam da Dodik ima ozbiljne namjere u vezi sa sastankom


Bazar za mame preduzetnice\nBazar mama preduzetnica, organizuje se po prvi put u Novom Sadu u subotu 13. decembra u tržnom centru BIG.\nCilj Bazara je da promoviše mame preduzetnice, da ih međusobno umreži i da predstavi široj javnosti sjajne stvari koje one rade.\nDo sada je organizovano dva Bazara u Beogradu na kojima je učestvovalo preko 50 mama preduzetnica iz cele Srbije.\nDogađaj organizuje Centar za mame koji se zalaže za prava mama. Prijave se mogu slati do kraja sledeće nedelje na www.centarzamame.rs.\nizvor: 021.rs, agencije, foto: franky242/freedigitalphotos.net\nKAKO DA ZARADIS PREKO NETA?\nNovi Sad porodica posao zanimljivosti


RTS :: Stranci od sada lakše do radne vize preko eKonzulata\nDruštvo Stranci od sada lakše do radne vize preko eKonzulata\nčetvrtak, 20. maj 2021, 15:31 -> 15:42\nStranci od sada lakše do radne vize preko eKonzulata\nSa radom je počeo novi portal eKonzulat, koji će stranim državljanima omogućiti digitalizovano podnošenje zahteva za vizu tip D, odnosno radnu vizu za Srbiju.\nPredstavljanju eKonzulata u Kancelariji za IT i eUpravu, prisustvovao je i ministar spoljnih poslova Nikola Selaković koji je istakao da je reč o modernizaciji važnog segmenta aktivnosti DKP-ova, i da je to prekretnica u funkcionisanju sistema.\nSelaković kaže da je eKonzulat i digitalizacija postupka izdavanja radnih viza za strance prva elektronska usluga MSP-a. "Mogu da obećam da je ovo prva, ali ne i poslednja e-usluga", rekao je Selaković.\nOn je naveo i da je ovaj potez važan za dalji proceš razvoja države, i dobar signal u kome se pravcu kreće država, koja postaje magnet za ozbiljne strane kompanije koje dovode veliki broj radnika iz drugih zemalja da bi radili u Srbiji.\n"Cilj Ministarstva spoljnih poslova je da sprovede digitalzaciju svih poslova DKP-ova kod kojih je to moguće", rekao je Selaković.\nRegistracija i prijava jednostvne\nDirektor Kancelarije za IT I eUpravu Mihailo Jovanović istakao je da su sama registracija i prijava jednostvne, te da je ovo prvi put da su usluge javne uprave okrenute i stranim državljanima, koji, nakon registracije, postaju e-građani Srbije.\nPri registraciji, potrebno je prvo da se unesu osnovni podaci, lični - ko aplicira, članovi porodice, zanimanje, zatim se dostavljaju podaci o putnoj ispravi sa kojom neko namerava da dođe, zatim o vizi, kao i u koji DKP želi da dođe, te kopija pasosa, pozivno pismo.\n"Nakon ovoga kompletna komunikacija sa DKP-om se nastavlja elektronski i strani državljani samo treba da dođu do diplomatskog predstavništva kada treba vizu D da dobiju u pasošu", rekao je Jovanović.\nOn je naveo i da će eKonzulat olakšati i posao zaposlnih u DKP-ovima, bez papira, dokumenata.\nJovanović je ukazao I da stranac, kada želi da se zaposli u Srbiji, apliciranjem za radnu vizu, dobija ID broj, koji se automatski iz MSP prosleđuje Nacionalnoj službi za zapošljavanje, pa poslodavac paralelno može da pokrene postupak za radnu dozovlu.\n"Ovo je neverovatno važno, da bi mogli što pre da počnu da rade", dodao je Jovanović i dodao da viza D traje do 180 dana, a da je u toku faza digitaliacije postupka dobijanja i boravišta, što bi trebalo da bude pokrenuto to kraja maja.


Vučić: Priština rezolucijom zatvara vrata dijalogu - The Srpska News\nHomeVijestiVučić: Priština rezolucijom zatvara vrata dijalogu\nOn je rekao da je Priština večerašnjim usvajanjem rezolucije o dijalogu “želela da suštinski zatvori vrata dijalogu”.\nNajavio je i da će prisustvovati sjednici Savjeta bezbjednosti UN u ponedeljak u Njujorku.\n“Što će reći da su želeli da suštinski zatvore vrata svakom dijalogu. Ovim papirom su nedvosmisleno rekli ”mi hoćemo sve i po svaku cenu””, rekao je predsjednik.\n“Sve što radite je da ekonomija bude uspešnija i da ljudi žive bolje, ljudi su još siromašni, za 5 godina to ne možete da promenite ali možete da promenite trend”, rekao je on.\nVučić: Reagovao sam srcem na ambasadore\nPredsjednik Srbije Aleksandar Vučić nije večeras htio da precizira šta će, kako je najavio, reći američkom ambasadoru u Prištini, i to, kako je dodao, u lice.\nPredsjednik Srbije Aleksandar Vucicć osvrnuo se večeras i na uvođenje taksi od strane Prištine za 100 odsto na proizvode iz centralne Srbije rekavši da su želeli da isprovociraju, ali da će Beograd da izbjegava takve zamke i ubuduće.\n“Takvu meru možete da uvedete u dva slučaja, jedan je da ste sišli s uma, a drugi je da hoćete da isprovocirate Srbiju da preduzme neke druge mere ne bi li ušli i u oružani sukob”, rekao je Vučić na TV Prva.\n“Ići ću na tu sednicu bez obzira da li će biti otvorena ili zatvorena za javnost. Reći ću istinu koliko smo truda i energije ulozili za komporimis, a koliko drugi to nisu zeleli i to ću u lice da kazem onima koji su se pravili da podrzavaju dijalog i kompromisno rešenje”, rekao je Vučić za tv Prva.\n“Pokušaću da kazem da smo prihvatili Briselski sporazum, kao težak sporazum, sve smo iznijeli na svojim plećima, ali smo znali da je Srbiji potreban mir”, ukazao je predsjednik i podvukao da Srbiji ne trebaju novi sukobi i ratovi.\nNe misli, kaže, da je Srbija narušila Brisleski sporazum time što su četiri pedsjednika opštine sa sjevera Kosova podnijeli ostavke.\nSrbija nece dozvoliti humanitarnu katastrofu na Kosovu, poručio je i odbacio insinuacije da je slika “prenaduvana”.


Vesti online / Vesti / Svet / Štampano 200.000 novih listića, biračima listići nerazumljivi\nŠtampano 200.000 novih listića, biračima listići nerazumljivi\nVlasti u Palermu morale su tokom noći, uoči glasanja za parlamentarne izbore u Italiji, ponovo da štampaju oko 200.000 glasačkih listića.\nPremijer Italije Paolo Đentiloni na glasanju\nGrađani u Rimu žalili da ne razumeju listiće i da su previše komplikovani.\nKako prenosi AP, novi glasački listići štampani su noćas u Palermu zato što su na glasačka mesta bili dostavljeni pogrešni listići, što je dovelo do odlaganja otvaranja nekih biračkih mesta.\nOdlazeći predsednik italijanskog Senata Pjetro Graso izjavio je da deo listića nije ni dostavljen na neka glasačka mesta, zbog čega nisu ni otvorena. Takva odlaganja i greške su neprihvatljive, poručio je Graso na Tviteru i dodao da se nada da ovaj problem neće obeshrabriti ljude da izađu na glasanje.\nU međuvremenu, građani Rima su negodovali zbog nerazumljivosti glasačkih listića.\nČasna sestra Vićenca, koja je glasala na biračkom mestu u Rimu, rekla je da je čitav proces "potpuno iskomplikovan".\n- Osećate se kao da ste tamo otišli spremni, ali nije dovoljno jasno. U svakom slučaju, žurim na misu - rekla je ona.\nNa parlamentarnim izborima u Italiji jutros su otvorena glasačka mesta, pravo glasa ima oko 50,7 miliona Italijana, a birališta će biti otvorena večeras do 23 sata. Savez stranaka desnog centra, na čijem čelu je nekadašnji premijer Silvio Berluskoni, mogao bi da osvoji najviše poslaničkih mesta, ali ne i parlamentarnu većinu, navela je britanska agencija.\nPrema anketama, Pokret pet zvezdica, usmeren protiv establišmenta, trebalo da bude pojedinačna stranka sa najviše osvojenih glasova, a vladajućoj Demokratskoj partiji prognozirano je treće mesto na ovim izborima. Očekuje se da će mediji odmah nakon zatvaranja glasačkih mesta objaviti izlazne ankete, a potpuni rezultati očekuju se mnogo sati kasnije.\nPosmatrači ocenjuju da je ishod krajnje nepredvidiv s obzirom na postojeće nezadovoljstvo građana, nov, još netestiran izborni sistem i veliki broj neodlučnih birača. Izbori se održavaju po novom izbornom sistemu koji je kombinacija proporcionalnog sistema i većinskog jednokružnog glasanja, takozvanog FPTP (First-paš-the-post, prvi uzima mesto) sistema u kome kandidat koji dobije najviše glasova pobeđuje na izborima.\nSVET Renci podnosi ostavku na mesto lidera stranke?\nSVET Kako se Berluskoni obrukao danas?Promašio i skup i kandidata


INCIDENT U SKUPŠTINI: Obradović gađao Martinovića kompjuterskim mišem - Nova Borba\nINCIDENT U SKUPŠTINI: Obradović gađao Martinovića kompjuterskim mišem\nLider opozicionog pokreta Dveri Boško Obradović je mišem od laptopa dva puta u lice udario predsednika Administrativnog odbora Skupštine Aleksandra Martinovića (SNS)\nIncident se dogodio na sednici tog odbora koji je raspravljao o novčanom kažnjavanju poslanika zbog izrečenih opomena, među kojima je i novčano kažnjavanje Obradovića.\nObradović je potom ustao žustro negodujući uz reči: "Kako te nije sramota Martinoviću, kako možeš da budeš krpa".\nU jednom trenutku u salu je ušlo obezbeđenje, a verbalni sukob, uz koškanje poslanika Dveri-SNS nastavljen je i nakon zaključenja sednice.\nLider Dveri je, obraćajući se novinarima u parlamentu nakon incidenta, rekao da čak ni kompjuterski miš nije uspeo da istrpi toliku nepravdu.\nZapitao je novinare šta bi oni uradili da su bili na njegovom mestu i da li bi dozvolili da ih neko, kako je rekao, gazi i ponižava.\n"Tek nakon tri nedelje danas je zasedao Administrativni odbor koji je trebalo da utvrdi šta se desilo na sednici kada je vlada dosla da odgovara na pitanja. Imali ste priliku da vidite da Martinović oduzima reč, zabranjuje opoziciji da govori, prekida sednicu, a da poslanici opozicije nisu dobili priliku da govore", rekao je lider Dveri.\nDodao je da Đorđu Vukadinoviću, koji je na sednici Odbora trebalo da svedoči u njegovu korist, nije data reč.\nObradović je naveo i da je u jednom trenutku Vladimir Đukanović poslanik SNS-a nasrnuo na njega, ali mu kaže "ne zamera jer je i on emotivan čovek i verovatno je mislio da ne može obezbeđenje skupštine da brine o bezbednosti poslanika".\nPoslanik SNS-a Vladimir Đukanović izjavio je da je želeo da spreči Obradovića da se fizički obračuna sa Martinovićem, zbog čega je, kaže, postao učesnik incidenta i zbog toga se izvinio građanima Srbije.\nPoslanik SNS-a je rekao da "očigledno neko želi da isprovocira incident i da na taj način dođe do nekog biračkog tela, pošto drugačije ne može".\n"Ovo je nešto što ne priliči Skupštini Srbije i ne priliči da građani to gledaju. Još jednom se izvinjavam što sam u tome učestvovao, nadam se da se ovakve stvari više neće ponavljati", poručio je Đukanović sa govornice u holu skupštine.


Širom Srbije mine i kasetna municija i dalje prete\nŠirom Srbije još uvek se nalaze velike količine neeksplodiranih ubojnih sredstava iz različitih perioda, koja predstavljaju veliku opsanost za građane i izvođače građevinskih radova.\nZbog toga se poslednjih godina preduzimaju opsežne mere čišćenja terena, a trenutno se radi na razminiranju lokacija kod Paraćina i Bujanovca, kao i na Zaltiboru i trasi gasovoda Južni tok.\nNa Karađorđevom brdu kod Paraćina u neposrednoj blizini bivšeg magacina Vojske Srbije koji je eksplodirao u oktobru 2006. godine, pripadnici rusko-srpskog odreda za razminiranje, nastavljaju čišćenje započeto odmah nakon razorne eksplozije.\nPetar Mihajlović, direktor Centra za razminiranje Srbije kaže za Radio Slobodna Evropa da je od 1. aprila do danas pregledana površina od oko 70.000 kvadratnih metara na kojoj su pronađene velike količine minobacačkih mina, artiljerijskih granata i raznih vrsta upaljača za mine.\n„Do sada je pregledana površina od 70.000 kvadratnih metara na kojoj je pronađeno 210 komada raznih vrsta neeksplodiranih ubojnih sredstava uključujući i jednu avionsku bombu težine 50 kilograma iz Drugog svetskog rata“, kaže Mihajlović.\nPored Paraćina u toku je čišćenje terena od kasetne municije zaostale nakon NATO bombardovanja 1999. godine, na lokacijama Bogdanovac 1 kod Bujanovca i bivšeg vojnog aerodroma Ponikve na Zlatiboru.\nOd aprila 2011. do danas čišćenje terena završeno je u opštinama Preševo i Kuršumlija gde je pronađeno 776 komada kasetne municije i 702 komada različitih neeksplodiranih ubojnih sredstava od nagaznih mina do avionskih granata.\nSredinom aprila nastavljeno je raščišćavanje u opštini Bujanovac.\n“U Bujanovcu, na lokaciji Bogdanovac 1 Norveška narodna pomoć radi na čišćenju kasetne municije i do sada je pregledano još 80.000 kvadratnih metara i pronađeno još 12 komada kasetne municije”, kaže Mihailović.\nPrema Mihajlovićevim navodima, granata, mina i bombi, uglavnom iz Drugog svetskog rata ima i na trasi gasovoda Južni tok na kojoj je takođe u toku ispitivanje i čišćenje terena.\n“I na trasi gasovoda Južni tok kroz Srbiju, rusko preduzeće Inženjersko tehnički centar za specijalne radove i ekspertize iz Sankt Peterburga do sada je pregledalo preko 700.000 kvadratnih metara. Pronađeno je 35 komada neeksplodiranih ubojnih srsedstava uglavnom, iz drugog svetskog rata”, kaže Mihajlović.\nRanije je najavljeno da će demineri ove godie očistiti više od 220 hektara zemljišta zasutog kasetnim bombama i minama. U planu je čišćenje kasetne municije sa Aerodroma Lađevci kod Kraljeva, kao i lokacije u selu Bumbarevo Brdo, kod Knića.\nProcenjuje se da u Srbiji ima još oko 13 miliona kvadratnih metara odakle vrebaju kasetna municija, mine i druga ubojna sredstva, zaostala iz različitih ratnih perioda.


Jeremić: Narodna stranka i Savez za Srbiju nisu organizatori protesta ali im pomažu - Politika - Dnevni list Danas\nPočetna » Politika » Jeremić: Narodna stranka i Savez za Srbiju nisu organizatori protesta ali im pomažu\nOn je za Blic od nedelje, 30. decembra rekao da su to graĐanski protesti protiv „sveopšte nenormalnosti“, i nepravde u društvu i da su svi na njih dobrodošli.\nGovoreći o Kosovu i Metohiji, on je ponovio da se ne sme priznati nezavisnost Kosovo nikada, ni pod kakvim okolnostima, niti za bilo kakvu nadoknadu.\n„Niko na tako nešto nema pravo, niti bi bilo gde na svetu neko zdrave svesti tako nešto prihvatio. Postoji sijaset alternativnih rešenja, do kojih je moguće doći uz malo dobre volje i pod uslovom da pregovaraju ljudi koji nisu ucenjeni svojim nedelima iz prošlosti“, kazao je Jeremić.\n3 reagovanja na “Jeremić: Narodna stranka i Savez za Srbiju nisu organizatori protesta ali im pomažu”\n30. decembra 2018. u 09.29\n“Upitan da li bi odluka o napuštanju parlamenta za koju se on zalaže, bila mač sa dve oštrice jer tamo još jedino može da se čuje opozicija, on je rekao da je vlast „primitivnom i besramnom“ procedurom u potpunosti obesmislila skupštinsku raspravu i da se ono što se tamo dešava sadržinski bitno ne razlikuje od rijaliti emisija „Parovi“ ili „Farma“.”\n30. decembra 2018. u 11.40\nNarodna stranka i SzS upropaste sve cega se dohvate, pa ce tako upropastiti i ove proteste.\n30. decembra 2018. u 12.03\nProtesti su u startu promašaj i dzaba Djilas i Jeremić bacaju pare\nPolitika • danas 11:28\nU zgradi Predsedništva umalo nije došlo do incidenta kada...


Švedska: Nakon vrhunca sredinom aprila, smrtnost opada\nIzvor: B92, 12.Maj.2020, 18:21\nJoš 57 ljudi umrlo je od kovida 19 u Švedskoj, saopštile su danas zdravstvene vlasti te zemlje.\nSmrtnost u toj zemlji, koja je odlučila da ne sprovodi drastične mere, i dalje opada nakon vrhunca prošlog meseca\nPrema najnovijim podacima, broj smrtnih slučajeva u Švedskoj iznosi 3.313. Do sada su 27.272 osobe imalo pozitivan test na koronavirus u toj zemlji, pri čemu su danas prijavljeno 602 nova slučaja, prenosi Gardijan.\nRazlike u broju obolelih i >> Pročitaj celu vest na sajtu B92 << umrlih širom zemlje ostaju velike, navela je u ponedeljak švedska statistička agencija, prema kojoj je sredina aprila identifikovana kao vrhunac smrtnosti.\n"Najviši nivo (smrtnosti) na nacionalnom nivou je još uvek 15. nedelja (sredinom aprila) u kojoj je bilo 2.554 smrtna slučaja. To je najveći broj smrtnih slučajeva u jednoj nedelji prijavljen tokom 21. veka", navodi agencija, dodajući da od tada, na nedeljnom nivou, smrtnost opada.


RTCG - Radio Televizija Crne Gore - Nacionalni javni servis :: Politika :: Poslanici da sačekaju odluku suda\nRADULOVIĆ POZIVA 05. 07. 2018. 10:05 >> 09:53 1\nPoslanici da sačekaju odluku suda\nAdvokat MANS-a Veselin Radulović pozvao je poslanike crnogorskog parlamenta da odgode donošenje odluke o razrješenju Vanje Ćalović Marković sa funkcije člana Savjeta Agencije za sprječavanje korupcije, dok sud ne donese presudu u sporu.\nRadulovič je saopštio da je svim poslaničkim klubovima Skupštine Crne Gore uputio dopis u kome ih je obavijestio da je Upravni sud Crne Gore za 17. jul zakazao raspravu po tužbi, radi poništenja odluke Agencije za sprječavanje korupcije kojom je utvrđeno da je Ćalović Marković prekršila Zakon o sprječavanju korupcije.\n"Dakle, u veoma kratkom periodu biće donešena pravnosnažna presuda o zakonitosti odluke Agencije. Zato još jednom pozivamo poslanike Skupštine Crne Gore da odlože donošenje odluke o razrješenju Vanje Ćalović Marković sa funkcije člana Savjeta Agencije za sprječavanje korupcije, dok sud ne donese presudu u ovom sporu", saopštio je on.\nElementarna je obaveza svakog poslanika koji se zalaže za vladavinu prava i poštovanje sudskih presuda da, kako je rekao, sačeka odluku suda od koje zavisi i zakonitost odluke koju Skupština treba da donese.\n"Ovo posebno kod činjenice da je sud zakazao raspravu i da će odluku donijeti veoma brzo. Zato bi eventualno razrješenje Vanje Ćalović Marković sada kada je sud pokazao spremnost da u ovom predmetu odluči u veoma kratkom roku, bilo jasan pokazatelj nepoštovanja suda. Istovremeno, ako bi poslanici Skupštine Crne Gore sada požurili sa donošenjem odluke o razrješenju Vanje Ćalović Marković prije rasprave i odluke suda, time bi jasno pokazali da su svjesni da je odluka Agencije nezakonita, ali da po svaku cijenu žele da prije odluke suda sprovedu nalog i nezakonito razriješe jedinog člana Savjeta Agencije koji je ukazivao na propuste i nezakonitosti u radu Agencije", rekao je Radulović.\nPartijama 14 miliona, Agencija zabranila kontrolu\n24. 04. 2018. 3


MUP: Oko pet tona zaplijenjene droge uništeno u nikšićkoj fabrici „Javorak“\nnarkotici zaplijenjeni u prethodnom periodu\nTom prilikom Nuhodžić je poručio da pripadnici Uprave policije nastavlјaju sa hapšenjem narko-dilera i sklanjanju droge sa ulica\n3569 pregleda\t7 komentar(a)\nNuhodžić sa saradnicima tokom paljenjadroge u nikšićkoj fabrici "Javorak", Foto: MUP\nU nikšićkoj fabrici „Javorak“ uništeno je oko pet tona narkotika, zaplijenjenih u prethodnom periodu, saopšteno je iz Ministarstva unutrašnjih poslova (MUP).\nTom prilikom ministar unutrašnjih poslova Mevludin Nuhodžić koji je prisustvovao akciji, poručio je da pripadnici Uprave policije nastavlјaju sa hapšenjem narko-dilera i sklanjanju droge sa ulica.\n„Uništavanje droge najbolje govori o uspješnom radu i koordinaciji državnih institucija koje se bore protiv trgovine drogom, a to su, prije svega, Policija, Tužilaštvo i sudovi“, rekao je Nuhodžić.\nOn je naglasio da policija intenzivno sarađuje sa regionalnim, evropskim i svjetskim agencijama za borbu protiv droga, što je prepoznala i Evropska komisija u radnom dokumentu o stanju u pregovaračkom poglavlju 24 i pohvalila rezultate ostvarene u međunarodnim policijskim akcijama kada je u pitanju borba protiv krijumčarenja narkotika.\n„U prilog tome govori i činjenica da je, u prethodne tri i po godine, kroz razmjenu informacija crnogorske policije sa partnerskim službama, na prekookeanskim brodovima zaplijenjeno oko 30 tona kokaina i 20 tona hašiša. Ovim akcijama smo zadali snažan udarac organizovanim kriminalnim grupama koje se bave trgovinom drogom“, kazao je Nuhodžić.\n„Naš najvažniji zadatak je da preduzimamo mjere da djecu i mlade zaštitimo od ove pošasti i zato će Policija u narednom periodu još jače i još efikasnije nastojati da se obračuna sa uličnom prodajom droge“, zaključio je Nuhodžić.\nJavorakNikšićMevludin NuhodžićMinistarstvo unutrašnjih poslovaUprava polcijeEvropska komisijaEK


U prodajnim objektima na Kosovu* od sada je obavezno da se pored robe koja se prodaje istakne i zastava zemlje porekla.\nMinistarstvo trgovine i industrije je donelo uredbu kojom su svi prodajni objekti na Kosovu dužni da pored cene proizvoda istaknu i zemlju porekla robe, koja je u istoj veličini kao i cena proizvoda.\nOdluka o postavljanju zastavica na proizvode doneta je 29. decembra 2018, kada je ministar trgovine i industrije Endrit Šalja potpisao administrativno uputstvo koje nalaže da na ceni svih proizvoda na kosovskom tržištu sa leve strane stoji oznaka zemlje porekla.\nPotrošači su, kako piše prištinska agencija Kosovapress, saglasni da će im ovo pomoći da lakše izaberu proizvode. Odluka je doneta mesec dana nakon uvođenja takse od 100 odsto na robu iz Srbije i Bosne i Hercegovine.


Obavezujući pozivi ministru odbrane SAD i zvaničniku Bele kuće u istrazi Kongresa protiv Trampa\n► Obavezujući pozivi ministru odbrane SAD i zvaničniku Bele kuće u istrazi\nDemokrate koje su u Predstavničkom domu Kongresa SAD pokrenule postupak opoziva američkog predsednika Donalda Trampa danas su izdale obavezujuće pozive ministru odbrane Marku Esperu i direktoru kancelarije Bele kuće za budžet Raselu Votu.\nPredsednici tri odbora Predstavničkog doma uputili su zahtev Esperu i Votu da do 15. oktobra dostave tražena dokumenta u okviru istrage protiv Trampa, u čijem su središtu potezi predsednika SAD prema Ukrajini.\nOdbori Predstavničkog doma za obaveštajna pitanja, nadzor i za spoljne poslove istražuju Trampovo vršenje pritiska na Ukrajinu. Tramp je od predsednika Ukrajine Volodimira Zelenskog 25. jula tražio da istraži njegovog potencijalnog rivala na izborima sledeće godine Džozefa Bajdena, bivšeg potpredsednika SAD.\nTramp je od Zelenskog tražio da istraži da li je Bajden kao potpredsednik SAD prekinuo istragu ukrajinskog tužioca o gasnoj kompaniji "Burisma" u čijem je upravnom odboru tada bio njegov sin Hanter. S druge strane, Tramp je u to vreme bio odložio isporuku vojne pomoći Ukrajini, vredne stotine miliona dolara.\nDemokrate navode da su dokumenta tražena od šefa Pentagna i Vota potrebna radi ispitivanja sleda događaja i utvrđivanja razloga za odluku Bele kuće o odlaganju isporuke vojne pomoći Ukrajini koju je Kongres odobrio radi "suprotstavljanja agresiji Rusije". Ta pomoć je realizovana u septembru.\nObavezujući pozivi Esperu i Votu usledili su ubrzo pošto se pojavio i drugi uzbunjivač koji je, prema rečima njegovog advokata, izneo podatke iz prve ruke o ključnim događajima.\nAdvokat Mark Zaid objavio je da se pojavio drugi uzbunjivač koji bi mogao da potkrepi tvrdnje prvog uzbunjivača.\nZaid, zastupnik oba uzbunjivača, rekao je za Asošiejted pres da drugi uzbunjivač radi u obaveštajnom sektoru.\nOriginalni uzbunjivač, zaposlen u obaveštajnoj službi CIA, podneo je u avgustu zvaničnu žalbu koja je dovela do pokretanje istrage protiv Trampa u Kongresu SAD.


Federalno ministarstvo poljoprivrede, vodoprivrede i šumarstva Ministri Dedić i Brkić o stanju u poljoprivrednoj proizvodnji - Federalno ministarstvo poljoprivrede, vodoprivrede i šumarstva\nDanas je u Sarajevu federalni ministar poljoprivrede, vodoprivrede i šumarstva Šemsudin Dedić održao sastanak sa ministrom poljoprivrede, vodoprivrede i šumarstva Posavskog kantona Matom Brkićem. Razgovarali o tekućim pitanjima u sektoru poljoprivrede, pri čemu je ministar Brkić izvijestio o stanju poljoprivrede u Posavskom kantonu, posebno ističući izazove zbog suša koje su ove godine izrazito negativno uticale na količine prinosa.\n“Kako suše iz godine u godinu postaju sve veći problem za proizvođače, Ministarstvo nastavlja podržavati ulaganja u sisteme navodnjavanja i kroz Program poticaja i kroz Projekat razvoja navodnjavanja, čija će se realizacija nastaviti u okviru novog projekta i uključit će veći broj općina. Cilj nam je da se što više obradivih površina u Federaciji pokrije sistemima navodnjavanja, jer je to jedini način da se izborimo sa sušama uz korištenje naših vodnih potencijala”, istakao je ministar Dedić.\nRazmatrana je također realizacija novčanih podrški u poljoprivredi i kapitalnim investicijama u ruralnom razvoju za koji je još uvijek otvoren javnih poziv. Ministar Brkić je izrazio zadovoljstvo redovnošću i dinamikom isplate federalnih poticaja.


"Žene iz Troje" u Nišu\nPočetna/KATEDRA/“Žene iz Troje” u Nišu\n“Žene iz Troje” u Nišu\nSana Life 4. februara 2020.\tKATEDRA, MANIFESTACIJE, UMETNOST, ZANIMLJIVOSTI Ostavite komentar\nU četvrtak, 06. februara sa početkom u 20 časova, u Narodnom pozorištu u Nišu biće odigrana predstava Žene iz Troje, po tekstu Evripida, u režiji Nebojše Bradića, Narodnog pozorišta Timočke krajine “Zoran Radmilović”, iz Zaječara.\nEvripidova tragedija evocira događaje posle pada antičke Troje koju su Grci osvojili zahvaljujući drvenom konju, a trojanske žene su žrebom podeljene među pobednicima kao robinje. Ovo je priča o posledicama jednog nepotrebnog rata koji je srušio jednu kulturu, a drugoj naneo nenadoknadive gubitke.\nPredstava “Žene iz Troje” elagija nad sudbinom pobeđenih zbog uzaludno prolivene krvi, bol koji ne pripada samo poraženima već i pobednicima, optužba za neljudskost i neprirodnost rata, osuda destruktivnih nagona čije su žrtve humanost i čovekov razum…\nUlaznice za predstavu Žene iz Troje mogu se kupiti na blagajni Narodnog pozorišta po ceni od 500 dinara, sa popustima – 300 dinara.\nOznakegostovanje Niš predstava Zaječar Žene iz Troje\nPrethodni Studenti Univerziteta u Nišu učesnici obrazovnog projekta “Compass”\nSledeći KC Niš raspisao konkurs za medicinske i nemedicinske radnike


Izbor potpredsjednika parlamenta na narednoj sjednici – Zvornik Danas\nNaslovna/naslovna/Izbor potpredsjednika parlamenta na narednoj sjednici\nIzbor potpredsjednika parlamenta na narednoj sjednici\nRedakcija Send an email 24. novembra 2014\nBANJALUKA – Nedeljko Čubrilović iz DNS-a izabran je sinoć za predsjednika Narodne skupštine Republike Srpske.\nIzbor Čubrilovića podržala su 44 narodna poslanika, 38 ih je bilo protiv, dok uzdržanih nije bilo.\nČubrilovića je za predsjednika parlamenta Srpske predložio Klub poslanika DNS-NS-SRS.\nČubrilović je do sada obavljao funkciju ministra saobraćaja i veza Republike Srpske.\nNarodna skupština Republike Srpske nije izabrala potpredsjednike parlamenta, što bi trebalo da bude učinjeno na prvoj narednoj sjednici skupštine.\nNije prihvaćen prijedlog Kluba poslanika SDS-SRS Srpske da Nenad Stevandić bude izabran za potpredsjednika parlamenta, kao ni prijedlog koalicije „Domovina“ da ove funkciju obavljaju Senad Bratić iz reda bošnjačkog naroda i Ivana Lovrić iz reda hrvatskog naroda.\nPredsjednik Narodne skupštine Republike Srpske Nedeljko Čubrilović najavio je da bi potpredsjednici parlamenta Srpske trebalo da budu izabrani na prvoj narednoj sjednici skupštine.\nNarodna skupština Republike Srpske prihvatila je večeras odluku o izboru četiri potpredsjednika parlamenta Republike Srpske u skupštinskom sazivu 2014-2018. godine.\nObrazlažući prijedlog ove odluke, Čubrilović rekao je da je izbor četiri potpredsjednika Narodne skupštine Republike Srpske potreban da bi bila zadovoljena konstitutivnost naroda i najveća opoziciona stranka u Srpskoj.\nParlament Srpske podržao je i inicijatvu za izbor delegata iz Srpske u Dom naroda Parlamentarne skupštine BiH.\n„Zadužuju se političke stranke ili poslanici Narodne skupštine Srpske da do četvrtka, 4. decembra, do 15.00 časova predlože jednog ili više kandidata za liste za izbor srpskih delegata u Dom naroda parlamenta BiH“, rekao je Čubrilović.\nPodržana je i inicijativa za izbor delegata u Vijeće naroda Republike Srpske.\n„Zadužuju se političke stranke zastupljene u Kolegijumu poslanika odgovarajućih konstitutivnih naroda ili svaki član jednog od klubova poslanika da do četvrtka, 4. decembra, do 15.00 časova predlože jednog ili više kandidata za liste za izbor delegata u Vijeću naroda Republike srpske“, rekao je Čubrilović.\nOn je najavio da će sutra u 10.00 časova narodni poslanici pravoslavne vjeroispovijesti položiti zakletvu u hramu Hrista Spasitelja u Banjaluci.\nPredsjednik parlamenta Srpske zaključio je rad konstitutivne sjednice Narodne skupštine Republike Srpske.\nizbori 2014 narodna skupstina nedeljko cubrilovic ns rs potpredsjednici predsjednik srpska


Više novca za EU Kandidate - European Western Balkans\nEkonomija i Biznis Politika\nAutor EWB 04. 05. 2018.\nBEOGRAD – Šef delegacije Evropske unije u Srbiji Sem Fabrici izjavio je danas da je Evropska komisija u predlogu budžeta od 2021. do 2027. godine predvidela 14,5 milijardi evra za pretpristupnu pomoć, što je povećanje od 20 procenata u odnosu na aktuelni budžet.\nTo znači da će biti više novca za Serbiju i celi region zapadnog Balkana, kako bi se pripremili za pristupanje Evropskoj uniji, naveo je Fabrici u pisanoj izjavi.\nDruga dobra vest, kazao je Fabrici, je činjenica da budžet ima neophodnu fleksibilnost i može da se prilagodi novim članicama, u trenutku kada kandidati budu spremni za punopravno članstvo.\nTo smo istakli u Strategiji za zapadni Balkan, koja je usvojena u februaru, a jednom smo se već i suočili sa tim kada je Hrvatska 2013. godine poslata članica Evropske unije, a budžetski period je trajao do 2014, precizirao je Fabrici.\nPrema njegovim rečima, ovakav predlog budžeta jasno potvrđuje posvećenost Evropske komisije Srbiji i zapadnom Balkanu.


Baltičke zemlje prave zajednički raketni sistem protiv Rusije - 21.12.2021, Sputnik Srbija\nBaltičke zemlje prave zajednički raketni sistem protiv Rusije\nMinistri odbrane Letonije, Litvanije i Estonije dogovorili su se da naprave zajednički raketni sistem koji bi, kako je rekao litvanski ministar odbrane Arvidas... 21.12.2021, Sputnik Srbija\nKako je dodao, baltičke zemlje su zatražile od Amerike da podeli odgovarajuće tehnologije.Ministar odbrane Estonije Kale Lanet rekao je da se veoma raduje „što će se u sve tri zemlje razvijati taj projekat višecevnih raketnih sistema koji je izuzetno važan za region“.„To je veliki korak napred u razvoju naših zajedničkih kapaciteta i jačanja obuzdavanja, kao i povećanja odbrambene snage u našem regionu“, konstatovao je estonski ministar.Ministri odbrane baltičkih zemalja takođe su razgovarali o pitanjima regionalne bezbednosti, saradnje u formatima EU i NATO-a, prenela je agencija.Podsetimo, ruski predsednik je ranije govorio o „crvenim linijama“ za Rusiju i u tom kontekstu naveo je, između ostalog, povećano prisustvo NATO-a u Ukrajini, ali i potencijalni ulazak te bivše sovjetske republike u sastav Alijanse.Takođe je istakao i da sve češće u blizini ruskih granica lete strateški bombarderi opremljeni „veoma ozbiljnim oružjem“ što, kako je rekao, takođe prelazi određene granice.\nrusija, politika, raketni sistemi, baltičke zemlje, crvene linije, rusija – politika\n18:45 21.12.2021 (Osveženo: 19:41 21.12.2021)\nMinistri odbrane Letonije, Litvanije i Estonije dogovorili su se da naprave zajednički raketni sistem koji bi, kako je rekao litvanski ministar odbrane Arvidas Anusauskas, mogao da bude „dobar odgovor na crvene linije“ koje je objavila Rusija, prenose ruski mediji, pozivajući se na agenciju „BNS“.\n„(Predsednik Rusije Vladimir) Putin želi da zemlje NATO-a ne budu zaštićene, a jedine zemlje Alijanse sa kojima Rusija graniči, osim Norveške na severu, su Poljska i baltičke zemlje, da ne bude ofanzivnog naoružanja, da ne bude Amerikanaca, da u suštini ne bude snaga NATO-a. Smatram da se ne možemo složiti sa tim“, rekao je Anusauskas nakon ministarskog sastanka koji je održan u litvanskom Kaunasu.\nKako je dodao, baltičke zemlje su zatražile od Amerike da podeli odgovarajuće tehnologije.\nMinistar odbrane Estonije Kale Lanet rekao je da se veoma raduje „što će se u sve tri zemlje razvijati taj projekat višecevnih raketnih sistema koji je izuzetno važan za region“.\n„To je veliki korak napred u razvoju naših zajedničkih kapaciteta i jačanja obuzdavanja, kao i povećanja odbrambene snage u našem regionu“, konstatovao je estonski ministar.\nMinistri odbrane baltičkih zemalja takođe su razgovarali o pitanjima regionalne bezbednosti, saradnje u formatima EU i NATO-a, prenela je agencija.\nPodsetimo, ruski predsednik je ranije govorio o „crvenim linijama“ za Rusiju i u tom kontekstu naveo je, između ostalog, povećano prisustvo NATO-a u Ukrajini, ali i potencijalni ulazak te bivše sovjetske republike u sastav Alijanse.\nTakođe je istakao i da sve češće u blizini ruskih granica lete strateški bombarderi opremljeni „veoma ozbiljnim oružjem“ što, kako je rekao, takođe prelazi određene granice.


Izvor: VOA, 14.Avg.2020, 11:25\nNacionalno koordinaciono tijelo za zarazne bolesti saopštilo je kasno u petak da će od ponoći u Crnu Goru moći da uđu rezidenti SAD, Srbije, Kosova, Albanije i Sjeverne Makedonije uz obavezan PCR ili ELISA test ne stariji od 72 sata. "U predlogu IJZ navodi se da je ublažavanje mjera koncipirano uvažavajući trenutni nivo obolijevanja od novog koronavirusa u Crnoj Gori i zemljama okruženja te nakon konsultacija sa predstavnicima turističke privrede i udruženja hotelijera i ugostitelja", saopštili su iz NKT-a. Prema navodima NKT, rezidenti tih država stariji od pet godina će, uz negativni PCR ili pozitivni ELISA test, moći da uđu u Crnu Goru ako prethodnih petnaest dana nisu boravili u nekoj od zemalja koje nisu na zelenoj listi. “Rezidenti država iz kojih nije dozvoljen ulazak u Crnu Goru mogu ući u Crnu Goru iz navedenih država (SAD, Srbija, Kosovo, Albanija, BiH i Sjeverna Makedonija) pod jednakim navedenim uslovima kao i rezidenti navedenih država ukoliko su u nekoj od navedenih država boravili najmanje 15 dana pred ulazak u Crnu Goru”, navodi NKT. Pored odluke o otvaranju granica prema zemljama regiona i SAD, NKT je odlučilo da produži rad ugostiteljskih objekata do jedan sat poslije ponoći. Prethodno je direktor Instituta za javno zdravlje Crne Gore, Boban Mugoša, gostujući najavio da će Crna Gora sjutra otvoriti granice za zemljama Zapadnog Balkana - Srbijom, Bosnom i Hercegovinom, Albanijom, Kosovom i Sjevernom Makedonijom. Mugoša je rekao, gostujući u jutarnjem program TV Vijesti da će za ulazak u Crnoj Gori rezidentima četiri države regiona najvjerovatnije biti potreban PCR negativan test ili serološki ELISA IGG test. On je rekao da je takva odluka donesena sagledavajući ukupnu situaciju i našu ekonomsku situaciju, kao i eksplicitne zahtjeve Ministarstva turizma, kao i zajednica hotelijera i ugostitelja, da se otvore granice sa zemljama regiona. Kada je u pitanju početak škole, Mugoša je rekao da će IJZ danas imati sastanak sa predstavnicima ministarstva zdravlja, a tokom sljedeće nedjelje sa svim relevatnim institucijama koje sve zajedno moraju da daju odgovor na to pitanje. “Ja mislim da, kakva je trenutna situacija, može se reći da krećemo sa pripremama za školu, kad se stvoriti uslovi da se krene, da li će to biti prvog ili petnaestog septembra, ili nekog drugog datuma… zavisi od epidemiološke situacije”, rekao je direktor IJZ. Prema njegovim riječima, “sigurno je da će vrtići raditi, u kom obimu i kako to ćemo takođe da definišemo”, te da se rad vrtića mora omogućiti zbog socijalnog razvoja najmlađih, kao i da se roditeljima mora omogućiti da rade. “Najvjerovatnije do kraja sljedeće nedjelje biće odlučeno o tome”, rekao je Mugoša. Novi dan bez smrtnih slučajeva, 73 novozaražena koronavirusom Laboratorije Instituta za javno zdravlje su od posljednjeg presjeka završile PCR analizu 494 uzorka na novi koronavirus, među kojima su otkrivena 73 novopozitivna slučaja infekcije, saopšteno je iz Instituta za javno zdravlje. “Novopozitivni su upućeni na testiranje iz sledećih opština: Podgorica 17, Bijelo Polje 14, Nikšić 13, Rožaje 10, Berane 7, Ulcinj 6, Pljevlja 1, Bar 1, Budva 1, Kotor 1, Mojkovac 1, Andrijevica 1”, navode u Institutu. Prema navodima saopštenja, od posljednjeg presjeka nije bilo prijavljenih smrtnih slučajeva povezanih za Kovidom 19. Od početka juna preminule su 64 osobe pozitivne na koronavirus, dok su od početka epidemije sredinom marta ukupno preminule 73 osobe inficirane tim virusom. . IJZ navodi da je u posljednja 24 sata prijavljen oporavak 72 pacijenta, pa je ukupan broj aktivnih slučajeva u Crnoj Gori sada 1.105. Zvanična statistika kaže da je od početka godine registrovano ukupno 3.930 osoba pozitivno na koronavirus.


ZAVRŠENA PRVA FAZA KOŠARKAŠKE EVROLIGE: Bajern poražen, Zvezda ide dalje :: Blog :: Poslovni Svet\nKošarkaši Crvene zvezde izborili su plasman među 16 najboljih u Evroligi, pošto su u odlučujućem meču pobedili minhenski Bajern sa 85:76 (31:20, 13:20, 12:25, 29:11). Šampion Jadranske lige bio je na pragu eliminacije, ali je fenomenalno odigrao poslednju četvrtinu i preokrenuo ishod utakmice u svoju korist. Ogromna podrška navijača u prepunom "Pioniru" dala je igračima neophodnu dozu pozitivne energije da dođu do izuzetno važne pobede, koja Zvezdi omogućava još 14 evropskih mečeva u top16 fazi.\nVeliki uspeh za srpskog prvaka, jer je ostvaren u, verovatno najkvalitetnijoj, grupi A elitnog evropskog klupskog takmičenja. Na kraju su beogradski "crveno-beli" završili na trećoj poziciji, sa istim skorom pobeda i poraza (5-5) kao i Himki i Real. O plasmanu je odlučio skor u trouglu, gde je tim iz Moskovskog regiona imao 3-1, Zvezda 2-2, a madridski "kraljevski klub" 1-3, pa je završio na četvrtoj poziciji, iza srpskog predstavnika.\nBila je to, objektivno, jedna od slabijih partija Zvezde na domaćem parketu u ovogodišnjem izdanju Evrolige. Značaj meča sputao je igrače oba tima, pa je bilo dosta izgubljenih lopti (17 za naš tim). Miler (21 poen, 10 skokova) i Cirbes (17 koševa, 9 uhvaćenih lopti) su, po običaju, bili najistaknutiji pojedinci u "crveno-belom" taboru, ali ovoga puta su imali veliku pomoć od mladog Marka Gudurića (16p, 3/5 trojke) i Stefana Jovića (9p, 13as).\nNaročito je Zvezdine navijače oduševio najbolji igrač ovogodišnjeg Evropskog prvenstva za igrače do 20 godina, kada je Srbija osvojila zlatnu medalju, Gudurić. Momak rodom iz Priboja pogađao je upravo u momentima kada je to bilo najpotrebnije, kada je naš prvak stizao veliku prednost Bajerna od 11 poena i pokazao košarkašku zrelost koja nije karakteristična za igrače njegovih godina.\nU bavarskoj ekipi, koju vodi legendarni Svetislav Pešić, istakli su se Duško Savanović sa 19 i Dion Tompson sa 17 poena.\nIzabranike Dejana Radonjića u top16 fazi, u novoformiranoj grupi E čeka pravi "turski marš" pošto su rivali čak tri tima iz Istanbula: Fenerbahče, Efes i Darušafaka. Tu su još atinski Panatinaikos, španski predstavnik Unikaha iz Malage, ruska Lokomotiva Kuban iz Krasnodara i zagrebačka Cedevita. Može se slobodno reći da je Zvezda imala sreće, pošto je moćni CSKA deklasirao Špance kao gost (76:88) u poslednjoj rundi, pa umesto "armejaca" srpski šampion ima za rivala daleko slabiju ekipu iz Malage.\nIako je grupa jaka, čini se da "crveno-beli" imaju šanse da se upuste u borbu za željeno četvrto mesto. Realno slabije ekipe od našeg prvaka su Cedevita i Darušafaka, ostali su jači, ali nisu nepobedivi.\nGrupa F definitivno ima daleko zvučnija imena - tu su čak tri predstavnika ACB lige: Real, Barselona i Laboral Kuća iz Vitorije, zatim dva reprezenta ruske košarke: CSKA iz Moskve i Himki, pirejski Olimpijakos i samo dva autsajdera: nemački Broze Baskets iz Bamberga i slavni litvanski tim, koji sada nije ni približno tako jak kao nekada, Žalgiris iz Kaunasa.\nOTVORENO PRVENSTVO FRANCUSKE U TENISU ROLAN GAROS PARIZ 2021 - POLUFINALE: No1e se osvetio Nadalu, Cicipas rival u finalu ZAVRŠEN MUNDIJAL ZA FUDBALERE DO 20 GODINA: Srbija šampion sveta, pao i Brazil! SVETSKA LIGA ZA ODBOJKAŠE: Novi podvig Srbije, Brazil poražen u Beogradu FINALE CEV KUPA IZAZIVAČA: Vojvodine bolja od Benfike, prvi klupski trofej za srpsku odbojku SUTRA U BEOGRADU POČINJE EVROPSKO PRVENSTVO U VATERPOLU: Srbija brani titulu LIGA EVROPE U FUDBALU: I Zvezda u nokaut fazi, Keln poražen u Beogradu ATP MASTERS 1000 TURNIR SINSINATI 2018: Novak u finalu protiv Federera, najteži mogući put do Zlatnog mastersa ROLAN GAROS - DRUGI DAN: Ubedljiva pobeda Viktora, Filip i Aleksandra poveli, pa stali ATP/WTA TURNIR U PEKINGU: Ana bolja od Pavljučenkove, Novak nikad lakše protiv Iznera ATP MASTERS 1000 PARIZ: Novak lako odbranio titulu i postavio nove rekorde ATP 250 TURNIR U DOHI: Očekivano veliko finale Novak Đoković - Rafael Nadal, 47. okršaj velikana PRVA FAZA KOŠARKAŠKE EVROLIGE - 13. KOLO: Zvezda pala u Istanbulu, prvak Evrope prejak ROLAN GAROS - ČETVRTI DAN: Viktor u trećem kolu, Dušan predao meč zbog grčeva ATP 250 TURNIR U SAO PAOLU: Lajović bez prvog finala, Kuevas prejak DRUGA FAZA KOŠARKAŠKE EVROLIGE - 9. KOLO: Poraz Zvezde, kobna treća četvrtina


LJUDI NAMJERNO KUKAJU DA NEMAJU PARA SAMO DA IM NEKO NE BI TRAŽIO | Utopija\nPremijer Vlade FBiH Fadil Novalić potvrdio je u razgovoru sa svojim saradnicima da ljudi koji stalno kukaju da nemaju dovoljno para za sve svoje potrebe to rade namjerno samo da im kako neko od rođaka, komšija ili prijatelja ne bi tražio 10 ili 20 KM na zajam.\nOn je ovu svoju tvrdnju objasnio činjenicom da je nemoguće da nema para neko ko kuka putem interneta odnosno društvenih mreža jer je logično da mora platiti usluge korištenja interneta, dotakao se i potrošnje benzina gdje je uočio da većina ljudi uvijek sipa gorivo u iznosu od 20 KM bez obzira na cijenu, što je po njemu totalni apsurd kad se može nasuti i za 10 KM. “Gledajte, ako vi na primjer nemate para, a vozite auto, koristite internet, ili imate kredit u banci i stalno vam stižu rate od banke na naplatu, onda je logično da neko tu laže” – kaže Novalić.\nNovalić je na kraju pokušao argumentovano da dokaže kako najviše kukaju oni koji su u strahu da bi im neko mogao tražiti novac na zajam ukoliko šute, što je ocjenio kao interesantnu vrstu štednje, ali u isto vrijeme naglasio kako time stvaraju lažnu sliku o svojim primanjima.\nIzvor – sarajevo365\nPrevious: Pogledajte kako su medicinari u Zvorniku izbacili komisiju ministarstva zdravlja RS!\nNext: SADA NEMAM ALI DAĆU VAM 2 KM ČIM BUDEM MOGAO: Potresna priča o dedi koja je rastužila, rasplakala i razbesnela cijeli Balkan


Tag / Šamac / Vesti online\nVoda se gotovo povukla sa svih poplavljenih područja u Srpskoj, osim u delovima Šamca i nekim semberskim selima u koja još može da se dođe samo čamcem. Nakon povlačenja stihije na kopno su...\nŠtabovi za vanredne situacije u Šamcu, Doboju i Bijeljini smatraju da je neophodno zadržati vanredno stanje u ovim lokalnim zajednicama, najviše pogođenim poplavama koje su proteklih dana...\nRS: Neka mesta i dalje pod vodom, negde proradile podzemne vode\nBosna: Najgore prošlo, najteže sledi\nFOTO: Ovako slovenački vojnik spasava bebu u Bosanskom Šamcu\nPoplave su napravile pustoš u Bosanskom Šamcu. Spasioci iz Republike Srpske i okolnih zemalja učestvovali su u evakuaciji stanovnika. Na ovim fotografijama vidi se kako slovenački vojnik spasava...\nGenerali komanduju u Doboju i Šamcu\nU Šamcu i Doboju katastrofalne su ne samo poplave, nego i organizacija odbrane i saniranja posledica. Koliko je stvar ozbiljna svedoči i podatak da je Vlada RS imenovala bivše generale Vojske...\nZnaci normalizacije stanja u BIH posle poplave


Kick-Ass 2 (2013) - uskoro Prolog\nKad Fajterova (Eron Tejlor Džonson) luda hrabrost podstakne nastanak novog talasa samoproklamovanih maskiranih heroja, koje predvodi opasni Pukovnik Američka Zastava (Džim Keri), naš heroj će im se priključiti u patroli.\nKad ove amaterske heroje uhvati Crvena Izmaglica (Kristofer Minc Plas), samo će Opasnica (Kloi Grejs Morec) moći da spreči njihovo uništenje.\nKad smo poslednji put videli mladu plaćenicu Opasnicu i mladog osvetnika Fajtera, oni su pokušali da vode normalan život kao dva tinejdžera, Mindi i Dejv. Pošto mu se matura bliži, a nije siguran šta će posle nje, Dejv odlučuje da osnuje prvi tim superheroja zajedno sa Mindi. Nažalost, kad Mindi provale da je Opasnica, ona je primorana da se penzioniše – zbog čega će morati sama da se nosi sa zločestim devojkama iz srednje škole.\nS obzirom na to da nema kome da se okrene, Dejv će udružiti snage sa Pravdom Zauvek, koju predvodi preporođeni, nekadašnji mafijaš Pukovnik Američka Zastava.\nDer 7bte Zwerg (2014) - uskoro


Edukativni seminar za navijače u Trebinju | Hercegovina Press\nEdukativni seminar za navijače u Trebinju\nForum mladih, u saradnji sa Centrom za socijalni rad Trebinje realizuje projekat promovisanja pozitivnih vrijednosti kojim će, u zasebnim aktivnostima, biti uključene lokalne navijačke grupe fudbalskih klubova “Partizan” i ”Crvena Zvezda”.\nTako je projektom planirano da se najmlađim Trebinjcima prezentuju dobre strane navijanja, te da članovi trebinjskih „Delija“ i „Grobara“ u zasebnim aktivnostima, pokažu i promovišu pozitivne načine podrške svojim klubovima i lokalnoj zajednici, i pokažu neki novi, drugačiji način na koji se mogu “baviti” klubom.\nS tim u vezi, proteklog vikenda održan je edukativni seminar za predstavnike udruženja navijača pomenutih klubova. Bila je to prilika da od profesionalaca i profesionalki iz Novog Sada uče o najboljim načinima pristupa ovoj temi, da razmijene mišljenja, te sa prisutnima podijele svoja brojna pozitivna iskustva i doživljaje nakupljene tokom godina navijanja, odlazaka na utakmice i bodrenja svog kluba.\nPrisutni nisu krili zadovoljstvo održanim radionicama, te kažu da su već spremni za septembar, kada će novostečene vještine imati priliku i pokazati.\nTrodnevnom seminaru prisustvovali su i radnici i radnice Centra za socijalni rad Trebinje.


Forum mladih SDP-a na protestu ispred Skupštine KS: “Neću čokoladu, hoću vodu!” – dijalogin.tv\nForum mladih SDP-a na protestu ispred Skupštine KS: “Neću čokoladu, hoću vodu!”\nForum mladih Socijaldemokratske partija Bosne i Hercegovine (SDPBiH) danas je ispred zgrade Skupštine Kantona Sarajevo (KS) organizirao simbolični protest “Neću čokoladu, hoću vodu!”, u okviru kojeg su nosili kanistere namijenjene premijeru KS Elmedinu Konakoviću, ministrima u Vladi KS i rukovodiocima KJKP Vodovod i kanalizacija – saopćeno je iz SDP-a BiH.\nSimbolični protest je organiziran povodom Svjetskog dana voda koji se obilježava 22. marta.\nIz Foruma mladih SDPBiH poručuju da su građani Sarajeva opet primorani da se vrate kanisterima i buradima, kao u najgorim danima opsade te da se premijer Konaković, “umjesto da riješi ovaj problem, igra dosjetki i dijeli građanima čokolade”.\nMladi socijaldemokrati danas su, kako se navodi u saopćenju, ovim simboličnim protestom poručili da ne žele dosjetke i čokolade, nego vodu.\nOkupljeni aktivisti Foruma mladih SDP BiH pozvali su rukovodstvo Vodovoda i kanalizacije da pristupi sanaciji vodovodne mreže i “prestane građane prevoditi žedne preko vode”, saopćeno je iz SDPBiH.\nNović, Radmanović i Rodić: U institucijama BiH nema odluka bez bilo kog naroda


SPECIJALISTIČKI PROGRAMI: Aktuelno u Fondu "Evropski poslovi" AP Vojvodine : Nadlanu.com\nSPECIJALISTIČKI PROGRAMI: Aktuelno u Fondu "Evropski poslovi" AP Vojvodine\nObjavljeno 16. maja 2019. / 21:45:37\nOvog meseca se u Fondu "Evropski poslovi" AP Vojvodine završio V ciklus Specijalističkog programa "Upravljanje regionalnim razvojem kroz EU fondove", ali već sutra počinje novi, VI ciklus na kojem se za usvajanje novih teorijskih i praktičnih znanja "izborilo" 44-oro novih polaznika, zaposlenih u jedinicama lokalne samouprave, pokrajinskoj administraciji, razvojnim agencijama, javnim i javno-komunalnim preduzećima, obrazovnim institucijama, institucijama kulture, organizacijama civilnog društva, malim i srednjim preduzećima i preduzetnicima, fakultetima, institutima i istraživačkim ustanovama, te drugim institucijama koje se mogu javiti kao korisnici sredstava iz evropskih fondova.\nSvečanom dodelom sertifikata završen je V ciklus Specijalističkog programa "Upravljanje regionalnim razvojem kroz EU fondove", koji Fond "Evropski poslovi" AP Vojvodine tradicionalno organizuje pod pokroviteljstvom AP Vojvodine. Na prigodnoj svečanosti, polaznicima su se obratili Đorđe Milićević, potpredsednik Pokrajinske vlade, Vidosava Enderić, direktorka Fonda "Evropski poslovi" AP Vojvodine i dr Aleksandar Andrejević, rektor Univerziteta Edukons u Sremskoj Кamenici.\nČestitajući polaznicima na uspešno završenoj obuci, potpredsednik Milićević je istakao kako je naša zemlja posvećena evropskim integracijama, te da je Pokrajinska vlada aktivan činilac u procesu izgradnje moderne, stabilne i razvijene Republike Srbije. Jedan od važnih izvora finansiranja u ostvarivanju naših ciljeva, snažnog i ravnomernog razvoja, kako je naveo Milićević, jesu i pretpristupni fondovi Evropske unije.\n- Upravo stoga je veoma važan ovaj Specijalistički program, preko koga ćemo imati obrazovane ljude sa znanjima o institucijama i procedurama u Evropskoj uniji, o pripremi i načinu realizacije razvojnih projekata za korišćenje dostupnih evropskih fondova. S obzirom da su polaznici iz cele AP Vojvodine, to će obezbediti i mogućnost održivog regionalnog razvoja, čime se doprinosi i većem zapošljavanju i poboljšanju svakodnevnog života naših građana - rekao je potpredsednik Milićević.\nDirektorka Enderić je podsetila na tok petomesečnog programa i istakla kako je Specijalistički program do sada je uspešno završilo preko 200 polaznika iz čak 28 opština AP Vojvodine.\n- Veliki broj zainteresovanih lica pokazuje da je zadatak koji smo sebi postavili na početku – ispunjen. U tu svrhu, i ove godine potrudili smo se da, u saradnji sa Univerzitetom Edukons, a uz finansijsku podršku Pokrajinske Vlade, obezbedimo više nastavnih jedinica u odnosu na predhodne godine, da pozovemo strane predavače koji su vam preneli svoja iskustva i primere dobre prakse, kao i naše stručnjake koji su uložili mnogo truda da vam prenesu svoja znanja u upravljanju EU fondovima i programima.\nRektor Univerziteta "Edukons" dr Aleksandar Andrejević je pohvalio saradnju sa Pokrajinskom vladom i Fondom i izrazio nadu kako će ubuduće saradnja biti još uspešnija.\nVeć sutra novih 44-oro polaznika pozdraviće Ognjen Bjelić, pokrajinski sekretar za regionalni razvoj, međuregionalnu saradnju i lokalnu samoupravu i direktorka Fonda "Evropski poslovi" AP Vojvodine Vidosava Enderić, i poželeti im uspešnu edukaciju.


"ZAPALJIVE IZJAVE POGORŠAVAJU ODNOSE BG I SKOPLJA" - TVS\n"ZAPALJIVE IZJAVE POGORŠAVAJU ODNOSE BG I SKOPLJA"\nPredsednik Sobranja Makedonije Talat Džaferi izjavio je da su makedonski parlament i on otvoreni za saradnju sa institucijama Srbije.\nTakođe, on je naveo da zapaljive izjave političara "u svakom slučaju doprinose pogoršanju odnosa" dve zemlje.\n"One doprinose pogoršanju odnosa prvo individualno među predstavnicima institucija, a to, normalno, putem propagande utiče i na odnose među narodima, odnosno građanima država u regionu. Svako bi trebalo da bude odgovoran u kontekstu izjava koje daje o svojim kolegama" u drugim zemljama, rekao je Džaferi u intervjuu agenciji Beta.\nPovodom izjava srpskih zvaničnika da su albanski političari u regionu pretnja miru i stabilnosti, ne samo na Zapadnom Balkanu već i u Evropi, Džaferi je rekao da misli da sa "političkog aspekta nije umesno da politički predstavnici naroda jedan drugog kvaliifikuju na takav način".\nDžaferi je rekao da se "u principu, kao predsednik Sobranja ne upušta u komentare političkih predstavnika drugih država" jer je "parlament institucija koja treba da objedinjuje sve političke snage i u zemlji, i u međunarodnom kontekstu" ali da takvim izjavama srpski zvaničnici "samo doprinose propagandi".\nDžaferi je rekao da bi srpski i makedonski političari trebalo više da komuniciraju bez obzira na razlike.\n"Moja preporuka je da što više komuniciraju među sobom, bez obzira koliko različito razmišljaju o određenim stvarima", rekao je predsednik makedonskog Sobranja.\nNa pitanje da li je njegova stranka DUI (Demokrtaska unija za integraciju) uslovila podršku vladi lidera SDSM Zorana Zaeva usvajanjem takozvane "tiranske platforme" u kojoj je jedna od tačaka i usvajanje rezolucije kojom se osuđuje genocid nad Albancima u Makedoniji u periodu 1912-1956, Džaferi je rekao da kao predsednik parlamenta ne može da govori o odnosima političkih stranaka.\n"U svakom slučaju mogu da kažem da se ne radi ni o kakvoj tiranskoj platformi, radi se o isključivo međupartijskom dogovoru političkih stranaka Albanca u Makedoniji, postizbornom dogovoru kojim su opredelili zajedničke tačke nastupanja u mogućoj koalicije sa jednom ili drugom grupacijom političkih stranaka Makedonaca", rekao je predsednik Sobranja Makedonije Talat Džaferi u intervjuu agenciji Beta.\n"Spreman sam da se uključim u rešavanje spora oko imena"\nDžaferi je naveo da ne isključuje mogućnost da se uključi u rešavanje spora Makedonije sa susednom Grčkom oko imena makedonske države.\n"Ako nadležne institucije smatraju da je neophodno uključenje predsednika Sobranja u proces pregovaranja, razgovaranja i iznalaženja odgovarajućeg rešenja oko tog pitanja zašto ne bih", rekao je Džaferi u intrervjuu agenciji Beta.\nDžaferi je napomenuo da je on predstavnik zvanične državne institucije, Sobranja Makedonije i da bi u tom kontekstu u krajnjem mogućem rešenju bilo normalno da bude uključen i parlament, imajući u vidu da bi određene odluke svakako prošle kroz parlamentarnu proceduru.\nNa pitanje kako vidi način na koji bi bio rešen decenijski spor dve susedne zemlje oko imena, on je rekao da se "kao predsednik Sobranja ne bi upuštao u analizu o tom pitanju".\nPrema njegovim rečima postoje "nadležne institucije koje vode taj proces pod pokroviteljstvom UN". "U u tom kontekstu suvišno bi bilo bilo kakvo moje izjavljivanje po tom pitanju", rekao je predsednik Sobranja Makedonije Talat Džaferi u intervjuu Beti.


Radulović: Cetinje je temelj kulturnog i istorijskog identiteta Crne Gore – Portal Luca\nRadulović: Cetinje je temelj kulturnog i istorijskog identiteta Crne Gore\nMinistar vanjskih poslova (MVP) Crne Gore Đorđe Radulović čestitao je gradonačelniku Cetinja Aleksandru Kašćelanu, građankama i građanima 13. novembar, Dan Prijestonice Cetinje.\n“Cetinje predstavlja temelj kulturnog i istorijskog identiteta Crne Gore. Kao jedan od gradova bivše Jugoslavije koji su dobili priznanje Orden narodnog heroja za zasluge njegovih stanovnika tokom Narodnooslobodilačke borbe, bilo izvor slobodarskog duha i u najtežim trenucima naše istorije”, istakao je Radulović.\nMinistar je naveo da je grad podno Lovćena riznica bogatog kulturno-istorijskog naslijeđa i da zato ima nemjerljiv značaj za Crnu Goru.\n“Podsjetivši da se na Cetinju nalaze Njegoševa Biljarda i dvor kralja Nikole, on je naveo da se za njega vežu i počeci pismenosti zbog prve državne štamparije u Obodu. Ministar je u svojoj čestitci kazao da Narodni muzej i Kraljevsko pozorište Zetski dom, u kome je prvi put igrana “Balkanska carica” knjaza Nikole, i danas svjedoče da je duša crnogorske kulture upravo na Cetinju. Takođe, rekavši da je Cetinjsko bijenale bilo smotra kulture koja je ovom gradu i Crnoj Gori donijela bogatstvo umjetničkog stvaralaštva i dah svjetske kulture, on je ukazao na značaj revitalizacije ove ideje”, dodaje se u saopštenju.\nRekavši da je svjedočeći uspostavljanju bilateralnih međudržavnih odnosa i otvaranju prvih poslanstava Cetinje bilo sjedište diplomatske aktivnosti u prošlosti, naglašavaju iz MVP, Radulović podsjetio je da “zahvaljujući i estetici objekata za potrebe ambasada evropskih zemalja, Cetinje i danas krasi specifična arhitektura”.\nZbog svih ovih obilježja, kako je naveo, Prijestonica koja danas slavi Dan oslobođenja “bila je, ali je i danas, evropski grad”.


► Centar za praćenje izbora u Srbiji: Politički akteri ravnomerno na\nSve televizije sa nacionalnom pokrivenošću i kablovska televizija N1 sprovele su svoju obavezu ravnomernog predstavljanja političkih aktera u predizbornom procesu, izjavio je danas Marko Todorović iz Centra za praćenje izbora i izbornih procedura (CPI).\nPredstavljajući novinarima izveštaj o tome, Todorović je rekao da su neke televizije izveštavale neutralno o političkim akterima, a druge pozitivno ili negativno.\nKao primer negativnog izveštavanja, Petar Ranković, takođe iz CPI, naveo je ophođenje voditeljke emisije "Upitnik" Radio-Televizije Srbije (RTS) prema predsednici stranke "Zavetnici", Milici Đurđević Stamenkovski.\nCPI je zaključio da se raspodela vremena i tretman razlikuju od emisije do emisije, a da se na RTS-u debate odvijaju po unapred utvrđenim pravilima koje podrazumjevaju jednak tretman i vremensku zastupljenost učesnika.\nKada se radi o štampanim medijima, naveli su predstavnici CPI, dnevnik "Danas" još nema posebne rubrike posvećene izborima.\nOstali analizirani listovi su uglavnom ravnomerno predstavili sve aktere, a izuztetak je "Kurir" jer je predstavio samo tri izborne liste.\nSara Radojević (CPI) je najavila da će članovi tog centra na dan glasanja, 21. juna kod 40 biračkih mesta u beogradskoj opštini Voždovac sprovesti anonimnu anketu.\nnacionalna frekvencija /\ncentar za praćenje izbora /\nNovi Pazar: Pobeda koalicije oko SNS na ponovljenim izborima\nLista "Aleksandar Vučić – Za našu decu" osvojila je najviše glasova na ponovljenim parlamentarnim izborima u Novom Pazaru, saznaje radio Sto plus u Radnom telu za praćenje izbora.\nCPI: Na ponovljenim izborima u Beogradu do 16 sati glasalo 13,27 odsto birača\nPrema podacima Centra za praćenje izbora i izbornih procedura izlaznost na ponovljenim biračkim mestima u gradu Beogradu do 16 sati iznosi 13,27 odsto građana upisanih u birački spisak.\nBIRODI započeo monitoringa izveštavanja televizija sa nacionalnom frekvencijom i N1\nBiro za društvena istraživanja (BIRODI) saopštio je danas da je započeo monitoring izveštavanja televizija sa nacionalnim frekvencijama i N1 kako bi dao svoj doprinos u prevazilaženju, kako...\nPredato 42,852 potpisa za ograničenje rijalitija\nUdruženja za zaštitu ustavnosti i zakonitosti danas je "u minut do 12" Skupštini Srbije predalo 42.852 potpisa za ograničenje rijaliti programa u Srbiji.\nPotpisnici Sporazuma sa narodom traže da REM oduzme frekvenciju TV Pink\nPotpisnici Sporazuma sa narodom uputili su danas zahtev Regulatornom telu za elektronske medije (REM) da televiziji Pink izrekne meru zabrane objavljivanja programskih sadržaja informativnog...


Potpredsednik Vlade Republike Srbije i ministar unutrašnjih poslova dr Nebojša Stefanović razgovarao je danas u Beogradu sa ambasadorom Ruske Federacije Aleksandrom Bocan-Harčenkom o saradnji dveju zemalјa u oblasti unutrašnjih poslova.\nOni su ocenili da je dosadašnja policijska saradnja odlična, ali i razgovarali o njenom dalјem unapređenju kroz konkretne aktivnosti u cilјu edukacije policijskih službenika u oblasti borbe protiv pranja novca i finansijskih istraga, obezbeđenja važnih ličnosti i objekata, kao i borbe protiv organizovanog kriminala i terorizma.\nMinistar Stefanović je i na današnjem sastanku izneo argumente Srbije protiv ponovnog zahteva takozvanog Kosova za članstvo u Interpolu i naglasio da od održavanja prošlogodišnje Generalne skupštine Interpola u Dubaiju, na kojoj je ovaj zahtev već odbijen, nije došlo ni do kakvih promena koje bi dovele do odstupanja od tadašnje odluke.\nStefanović je takođe ukazao da bi posledice eventualnog prijema takozvanog Kosova bile nesagledive, počev od mogućnosti ozbilјnih zloupotreba baze podataka Interpola koje bi mogle dospeti u ruke kriminalaca i terorista.\nAmbasador Bocan-Harčenko istakao je da dve zemlјe spaja tradicionalno prijatelјstvo i da Ruska Federacija poštuje suverenitet i teritorijalni integritet Republike Srbije, kao i da njen stav po pitanju poštovanja međunarodnog prava ostaje nepromenjen.


Koliko košta novogodišnje osvetljenje u Beogradu? - Dnevni list Danas\nPočetna » Beograd » Koliko košta novogodišnje osvetljenje u Beogradu?\nOprečne izjave gradonačelnika i JKP "Javno osvetljenje"\nKoliko košta novogodišnje osvetljenje u Beogradu?\nGradonačelnik Beograda Siniša Mali nedavno je izjavio da će troškovi novogodišnjeg osvetljenja prestonicu koštati dva miliona dinara. Međutim, kako je Danasu u JKP „Javno osvetljenje“ rečeno, ta cifra višestruko premašuje onu koju je obelodanio gradonačelnik.\n1Piše: A. Pavlović 01. novembra 2016. 15.29\nU odgovoru na pitanja Danasa o troškovima novogodišnjeg osvetljenja, koji nam je JKP „Javno osvetljenje“ poslao na mejl, stoji da je za tu namenu „planirano 30 miliona dinara, ali je posle rebalansa, po odluci gradonačelnika, opredeljeno još 120 miliona dinara. Zbog toga se ove godine za razliku od svih prethodnih godina ukrašava 51 lokacija umesto 27“, stoji u odgovoru pomenutog javnog preduzeća.\nKako dalje navode, ovim sredstvima je obnovljena oprema i za 27 lokacija koja nije bila nabavljana zadnjih pet godina.\nOni dodaju da je nova novogodišnja oprema energetski mnogo efikasnija od stare i da će se kroz uštedu za smanjene račune za električnu energiju ona isplatiti za pet godina.\nPodsećamo, gradonačelnik Mali je prilikom nedavnog gostovanja na televiziji „Pink“ izjavio da će novogodišnje osvetljenje u trajanju od 90 dana grad koštati oko dva miliona dinara.\nMali, Mali kaže:\n19. decembra 2016. u 15.32\nOdabrani, ne i izabrani Gradonačelnik je verovatno mislio da ga pitaju koliki će biti račun za struju, a ne koliko sve to skupa košta. Pitam se ko stoji iza firme Keep Light i zašto je to tako teško saznati.


Junker: Neće više biti pregovora o sporazumu o Brexitu – Haber.ba\nJunker: Neće više biti pregovora o sporazumu o Brexitu\nBritanski parlamentarci glasali su ranije ovaj mjesec protiv sporazuma oko kojeg su se dogovorili UK i EU\nPredsjednik Evropske komisije Žan-Klod Junker (Jean-Claude Juncker) izjavio je danas da se o sporazumu o izlasku Velike Britanije iz Evropske unije ne može ponovo pregovarati bez obzira na odluku britanskog parlamenta, javljaju agencije.\nJunker je u Evropskom parlamentu ponovio stav koji su izrekli mnogi evropski zvaničnici i čelnici država članica nakon jučerašnje odluke britanskog parlamenta da premijerka Tereza Mej (Theresa May) traži otvaranje pregovora da bi se našlo alternativno rješenje za granicu Irske i Sjeverne Irske, piše “Index“.\nŠef Evropske komisije rekao je da je postojeći dogovor o izlasku Velike Britanije najbolji i jedini sporazum.\n– Jučerašnja rasprava i glasanje u donjem domu britanskog parlamenta to nije promijenilo. O sporazumu o povlačenju se neće opet pregovarati – rekao je Junker.\nPregovarač Evropske unije za Brexit Majkl Barnije (Michel Barnier) rekao je da je backstop, tj. zaštitni mehanizam koji sprečava obnovu tvrde granice između Irske i Sjeverne Irske, sastavni dio sporazuma o Brexitu te da se o tome neće ponovo pregovarati.\nBarnije je tokom govora u Evropskom parlamentu izjavio da je to bilo realno rješenje kako bi se izbjegle tvrde granice.\nBritanski parlamentarci glasali su ranije ovaj mjesec protiv sporazuma oko kojeg su se dogovorili Ujedinjeno Kraljevstvo i Evropska unija nakon 18 mjeseci pregovora.\nTeme:Brexit, EU, izdvojeno, Jean-Claude Juncker, Velika Britanija


Danas konsultacije Bevande i Lagumdžije – Visokoin.com\nDanas konsultacije Bevande i Lagumdžije\nPredsjedavajući Vijeća ministara BiH Vjekoslav Bevanda održaće danas konsultacije sa predsjednikom SDP-a BiH Zlatkom Lagumdžijom o novom sastavu Vijeća ministara BiH.\nKonsultacije će biti održane u 13.00 časova, najavljeno je iz SDP-a BiH.\nPredstavnički dom parlamenta BiH potvrdio je 12. januara imenovanje kandidata HDZ-a BiH Vjekoslava Bevande za predsjedavajućeg Vijeća ministara, čime je i zvanično stupio na tu dužnost.\nBevanda je nakon imenovanja rekao da bi konsultacije o sastavuVijeća ministara BiH trebalo da budu završene za sedmicu dana.\nPrema dogovoru lidera SDP-a i SDA o raspodjeli ministarskih i zamjeničkih mjesta, mjesto ministra inostranih poslova i zamjenika predsjedavajućeg Vijeća ministara BiH pripašće Lagumdžiji, dok će novi ministar transporta i komunikacija BiH biti potpredsjednik SDP-a Damir Hadžić.\nMjesta u Vijeća ministara BiH koja pripadaju SDP-u popuniće kadrovi bošnjačke nacionalnosti, s tim da će funkcija zamjenika ministra bezbjednosti pripasti Hrvatu iz SDP-a, a ta stranka će u Vijeća ministara delegirati i jednog predstavnika iz reda ostalih.


Milimir Vujadinović Archives - ecofeminizam\nOznaka: Milimir Vujadinović\njul 21, 2016 Sandra Iršević\nOrganizacija Inicijativa za razvoj i saradnju (IDC) je Domu zdravlja Subotica dala na korišćenje jedno sanitarno vozilo za prevoz izbeglica i migranata. Mila Dujmić Bogdanović, direktorka Doma zdravlja Subotica kaže…\nmaj 13, 2016 Sandra Iršević\nProjekat Human District “Pokaži, Ukaži, Osnaži” za cilj ima senzibilizaciju građana i građanki na nacionalnom nivou o izbeglicama migrantima i izbegličko-migrantskoj krizi. Tim povodom održan je okrugli sto na temu…\napr 2, 2016 Sandra Iršević\nDanas se u svetu obeležava Svetski dan osoba sa autizmom. U decembru 2007. godine, Generalna skupstina Ujedinjenih Nacija, usvojila je rezoluciju kojom je 2. april proglašen Svetskim danom osoba sa…\nfeb 22, 2016 Sandra Iršević\nPojedine izbeglice i migranti koji su tokom vikenda zaustavljena na graničnom prelazu Batrovci, peške su iz Šida krenili ka sprsko-mađarskoj granici. Neki od njih se trenutno nalaze u Prihvatnom centru…\njan 22, 2016 Sandra Iršević\nZbog velikog priliva izbeglica i migranata iz ratom zahvaćenih zemalja, Komesarijat za izbeglice i migracije, u saradnji sa drugim institucijama Republike Srbije, uspeva da obezbedi dovoljne kapacitete za smeštaj migranata.Samo…


Nestle osudio prinudni rad\nBeta\t 30. avgusta 2015. 22:40\nMeđunarodna kompanija Nestle je saopštila da u njenom “lancu snabdevanja nema mesta za prinudni rad”, čime je odgovorila na američku tužbu protiv te firme čije je sedište u Švajcarskoj.\nU toj tužbi se tvrdi da Nestle svesno podržava ropski rad i trgovinu ljudima pri proizvodnji hrane za mačke.\nNestle u nedeljnom saopštenju prosleđenom agenciji AP ne opovrgava tu tvrdnju, već kaže da uputstva te firme zahtevaju poštovanje ljudskih prava. U saopštenju se navode mere koje je firma Nestle preduzela da iz svog mehanizma odstrani prinudni rad.\nAmerička advokatska kancelarija Hagens Berman je u četvrtak podnela kolektivnu tužbu protiv firme Nestle u ime kupaca hrane za mačke. Ti kupci kažu da ne bi kupili tu hranu da su znali da je za njenu pripremu korišćen “ropski rad” u Tajlandu.


Veprovi i Vukovi opet za titulu - Kragujevac online - Sve o gradu na jednom mestu\nIzgrađen nov objekat na mestu kuće u kojoj je živeo Đura Jakšić\nTrenutno se nalazite na strani: Vesti Sport Ostali sportovi Veprovi i Vukovi opet za titulu\nVeprovi i Vukovi opet za titulu\nnedelja, 26 jun 2016 22:09\tB92\nDeveti put u istoriji američkog fudbala u Srbiji za titulu šampiona boriće se Vukovi iz Beograda i Divlji veprovi iz Kragujevca. Veprovi su u polufinalu Prve lige eliminisali branioca titule Vojvode iz Novog Sada sa 33:15, dok su Vukovi bili ubedljivi protiv pančevačkih Pantera sa 54:19. Vukovma će to biti 13. finale, a bore se za devetu titulu, dok će Veprovi u 11. finalu tražiti šestu krunu.\n"Serbian Bowl XII" na programu je drugog vikenda u julu, a lokacija i vreme biće naknadno saopšteni. Timovi iz Kragujevca i Novog Sada nisu pružili atraktivnu igru, kako se to očekivalo od derbija polufinala. Napad Novosađana nije najbolje funkcionisao, a mnogo grešaka doprinelo je lošem rezultatu. S druge strane, na početku uzdržani Kragujevčani, pokazali su u poslednje dve četvrtine zašto im je mesto u finalu, zahvaljujući odličnom kvoterbeku Džejmiju Blantu.\n"Jako mi je drago što smo uspeli da se plasiramo u finale. Svi su nas na početku sezone otpisivali, niko nam nije davao šanse da dođemo do završnice. Drago mi je zbog ovih momaka koji su verovali u sebe, u sistem i u tim, i to se isplatilo", zadovoljno je rekao Aleksandar Ristić "Alf", glavni trener ekipe iz Kragujevca. Njegov kolega iz protivničke ekipe Vladislav Petković istakao je da su Veprovi bili bolji tim, ocenivši da je njegova ekipa svoju šansu prokockala zbog napravljenih grešaka. "Veprovi su iskoristili sve svoje šanse, dok smo mi naše, pogotovo u prvom poluvremenu, prokockali. Sve što smo dobro uradili upropastili smo glupavim faulovima, imali smo nekoliko veoma važnih dropova koji su mogli da nam donesu poene i da mi povedemo. Međutim, to je sve nebitno, Kragujevac je sasvim zasluženo pobedio. Bili su bolji tokom celog meča i od srca im čestitam i želim da osvoje titulu. Zaslužili su", izjavio je glavni trener Vojvoda. S druge strane, dva po dinamici različita poluvremena viđena su u Beogradu.\nPrvo dinamično poluvreme okarakterisali su napadi obe ekipe, koje nisu imale velike tajne pred ovaj duel, budući da su pre samo dve nedelje odigrali meč u kojem je prštalo od poena. U nastavku se činilo da bi Panteri mogli da ponove sličnu igru, igrali su na sve ili ništa, ali takav tempo doneo im je nekoliko grešaka i povrede ključnih igrača u timu. Beograđani, predvođeni neumoljivim kvoterbekom Džonom Uribeom, silovito su napadali protivničku end-zonu te rutinski priveli meč kraju. Blažo Bojić, član stručnog štaba u ekipi Vukova, ocenio je da je njegov tim ovaj put odigrao mnogo bolje nego u Pančevu pre dve sedmice. "Obratili smo pažnju na mnogo više detalja i rekao bih da je ovo nekako realan odnos snaga između ove dve ekipe. U finalu se sastajemo protiv silno pojačanih Kragujevčana, ali su moja predviđanja vrlo optimistična, budući da smatram da ove godine igramo najbolji fudbal", rekao je Bojić.\nVajd-risiver Pantersa Bratislav Bošnjak čestitao je igračima Vukova na pobedi, ali i svojim saigračima na dobroj igri i celokupnoj sezoni. "Vukovi su igrali bez greške i zasluženo su pobedili. U našoj igri je bilo uočljivo nekoliko grešaka, imali smo više propusta, ali mislim da na kraju možemo biti zadovoljni prikazanim" , kazao je Bošnjak.


"Ako me pitate kako da se riješi pitanje Zapadnog Balkana..." - BIGportal.ba\n“Ako me pitate kako da se riješi pitanje Zapadnog Balkana…”\n27 Maja, 2021 27 Maja, 2021 02229\nPremijer Slovenije Janez Janša podržao proširenje EU na Zapadni Balkan ocenivši da bi članstvom u EU bili rešeni mnogi problemi tog regiona.\n“Proširenje EU je u našem zajedničkom interesu, ono bi trebalo da bude naš strateški odgovor na brojne izazove”, rekao je Janša na virtualnoj zajedničkoj konferenciji za novinare sa predsednikom Evropskog parlamenta Davidom Sasolijem.\nPosle jučerašnjeg sastanka sa čelnicima Evropskog parlamenta na kom je video vezom iz Ljubljane predstavio ;prioritete slovenačkog predsedanja EU od 1. jula, Janša je sugerisao da bi prijem čitavog Zapadnog Balkana u EU mogao da pomogne i u rešavanju problema poput migracije i malignog mešanja gopolitičkih rivala, po svoj prilici Rusije, Turske i Kine, preneo je briselski portal Politiko.\n“Ako me pitate, kako možemo da rešimo problem koji se tiče i naših granica, odgovorio bih – tako što ćemo imati evropsku perspektivu…Ako dozvolimo određenim zemljama da postanu članice EU sve zajedno, jednom kada steknu perspektivu EU i postanu članice, ti problemi c´e nestati”, rekao je.\nJanša je najavio i da će se tokom predsedavanja Slovenije, 6. oktobra, održati neformalni samit zemalja EU i lidera Zapadnog Balkana, na kojem c´e se pokušati da se to pitanje pokrene sa mrtve tačke.\nKako su preneli slovenački i hrvatski mediji, Janša je takodje rekao da Slovenija podržava ulazak Hrvatske, kao i Bugarske i Rumunije u Šengenski prostor jer su, kako je ocenio, to koraci koji jačaju bezbednost u Evropi.\nGovoreči o prioritetima predsedavanja, Janša je rekao i da c´e se Slovenija zalagati za stvaranje Evropskog instituta za ustavno pravo, koji bi rešavao sporove između Brisela i nacionalnih prestonica oko pitanja vladavine prava.\n“Vladavina prava nije vladavina proizvoljne politike, niti je stvar selektivne pravde i različitih kriterijuma; umesto toga, ona pretpostavlja jednaka pravila za sve i jednak tretman svih država članica EU prema odredbama Lisabonskog sporazuma”, rekao je Janša.\nNaveo je i da EU ne bi trebalo da se obrac´a za ekspertizu Venecijanskoj komisiji Saveta Evrope, vec´ bi trebalo da stvori svoje telo. “Potrebna nam je vlastita slična institucija i jedan od naših predloga je usmeren na to”, rekao je.\nSlovenačko predsedavanje EU takođe predlaže “godišnji dijalog” u Savetu EU o vladavini prava, uključujuc´i opštu raspravu i raspravu o pitanjima u određenim zemljama članicama.\nGrađani BiH uskoro dobijaju kovid pasoše\nSarajevski policajci u stanu otkrili laboratoriju za uzgoj marihuane


Javno mišljenje: Crna Gora „se nije suočila sa ratnom prošlošću“ - Detektor\n7. Maja 2021.11:57\nIstraživanje javnog mišljenja sugeriše da Crnogorci smatraju da se Crna Gora nije adekvatno suočila sa zločinima iz 90-ih i da pravosuđe nema kapaciteta da riješi slučajeve povezane sa ratom.\nDubrovnik nakon napada jugoslovenskih snaga u novembru 1991. Foto: EPA/ Peter Northall.\nOko 55% ispitanika istraživanja javnog mišljenja građana Crne Gore, čije je rezultate danas objavio Centar za građansko obrazovanje (CGO) smatra da ova država nije uspela da se suoči sa ratnom prošlošću.\n„Javnost veruje da političke stranke nisu posvećene tranzicijskoj pravdi i suočavanju sa ratnom prošlošću“, rekao je Miloš Vukanović iz CGO-a.\nPolovina ispitanika izjavila je da ne podržava ministra pravde, ljudskih i manjinskih prava Vladimira Leposavića, koji je prošlog meseca izazvao spor izrazivši sumnju u presude međunarodnih sudova koji su masakre u Srebrenici 1995. godine klasifikovali kao genocid.\nOsamdeset i devet procenata ispitanika reklo je da zna šta se dogodilo u Srebrenici 1995. godine, a 67% je izjavilo da su maskri bili genocid.\nPremijer Zdravko Krivokapić predložio je 8. aprila smenu Leposavića zbog komentara o masakru u Srebrenici, ali ministar je rekao da ne poriče patnje žrtava masakra u Srebrenici, već da je samo kritikovao Haški tribunal.\nViše od 60 posto ispitanika reklo je da misli da crnogorsko pravosuđe nema kapacitet da se suoči sa ratnom prošlošću.\nOd proglašenja nezavisnosti 2006. godine, u Crnoj Gori je održano samo osam suđenja za ratne zločine počinjene u Hrvatskoj, BiH i na Kosovu. Procesuirani su samo počinioci najnižeg ranga – uglavnom stražari, kuvari, vozači i vojni dobrovoljci.\nEU je navela da bi ratni zločini trebalo da budu glavni prioritet tužiocima, kako bi zemlja napredovala u pregovorima o pridruživanju.\nAli uprkos tome, Crna Gora 2020. godine nije pokrenula nijedan novi slučaj u vezi sa ratnim zločinima. Osuđen je samo jedan vojnik, a visoki oficiri su ostali neprocesuirani.\nKao deo Jugoslavije, prema analitičarima, “Crna Gora je direktno učestvovala u ratovima u Hrvatskoj i BiH pod vođstvom Slobodana Miloševića, iako se rat nije vodio na njenoj teritoriji”. Analitičari kažu da su “neki bivši i sadašnji političari učestvovali u ratnim dešavanjima, ali da ne žele da se za to zna”.\nViše od 74 posto ispitanika reklo je da veruje da je NATO počinio ratne zločine tokom bombardovanja Jugoslavije 1999. godine.\nAnketom je ukupno bilo obuhvaćeno 828 ispitanika starijih od 18 godina.


REFORMA PRAVOSUĐA: ZAOKRUŽENO FORMIRANJE DISCIPLINSKIH ORGANA U SUDOVIMA\nIzazovi sa kojima se pravosuđe suočava tokom reforme su, pre svega, poboljšanje kvaliteta i efikasnosti pravde, te jačanje nezavisnosti i odgovornosti, kao i podizanje poverenja u pravosudni sistem, ocenjuje za Danas sudija Miroljub Tomić, predsednik Komisije za sprovođenje Nacionalne strategije za reformu pravosuđa i član Visokog saveta sudstva.\nKazali ste da su ostvareni svi dosad zacrtani ciljevi Komisije za sprovođenje Nacionalne strategije reforme pravosuđa. Šta je konkretno urađeno za godinu dana rada?\n- U realizaciji ključnih načela za reformu pravosudnog sistema - nezavisnost, nepristrasnost i kvalitet pravde, stručnost, odgovornost i efikasnost - uključene su sve relevantne institucije, čiji predstavnici i jesu članovi Komisije za sprovođenje nacionalne strategije reforme pravosuđa i mislim da su u prethodnih godinu dana, u najvećoj meri, realizovani zacrtani ciljevi. Pre svega, realizovane su odredbe iz takozvanog seta pravosudnih zakona, koji su usvojeni krajem 2013, otklonjeno je dugogodišnje takozvano v.d. stanje predsednika, tako što su, na predlog Visokog saveta sudstva, izabrani predsednici u gotovo svim sudovima, a redovno se vrši izbor sudija na upražnjenim mestima. Istovremeno, doneti su pravilnici o vrednovanju rada sudija, predsednika sudova, tužilaca i njihovih zamenika, pojačana je odgovornost u radu nosilaca pravosudnih i tužilačkih funkcija, zaokružen je proces formiranja disciplinskih organa i u toku je niz postupaka po podnetim disciplinskim prijavama, prvenstveno zbog kašnjenja u izradi sudskih odluka i sličnih prekršaja. Takođe, podignut je nivo transparentnosti rada svih nosilaca reforme pravosuđa, između ostalog i propisivanjem obaveze da se sve odluke, obrazloženja i stavovi ističu na sajtu nadležnih institucija. Na kraju, Vrhovni kasacioni sud je doneo jedinstveni program za rešavanje starih predmeta.\nPrethodni period u radu Komisije je obeležilo i formiranje više radnih grupa...\n- Formirano je više radnih grupa, kao što su radne grupe za izradu analize izmene ustavnog okvira za analizu položaja sudija porotnika, za analizu položaja sudijskih i javno-tužilačkih pomoćnika, za izradu procene i analize stanja radi rešavanja imovinsko-pravnih i infrastrukturnih pitanja vezanih za sudove i javna tužilaštva.\nKakvi su planovi za naredni period kada je reč o sprovođenju Strategije reforme pravosuđa za period od 2013. do 2018? Šta su prioriteti?\n- Pre svega, poštovanje ciljeva zacrtanih Akcionim planom koji je usvojila Vlada, a koji predviđa konkretne mere, aktivnosti i rokove nadležnih tela odgovornih za sprovođenje tih aktivnosti. Forma Akcionog plana omogućava i proces realizacije strategije, jer sadrži indikatore strateških ciljeva, a procene i analize Komisija vrši tromesečno i o tome obaveštava Vladu, a jednom godišnje i Narodnu skupštinu.\nStručnjaci ocenjuju da je preduslov za reformu pravosuđa bilo razrešenje članova VSS-a koji su učestvovali u prethodnoj, propaloj reformi iz 2009. godine. Međutim, do toga nije došlo. Zašto?\n- Kao sudija i predsednik Komisije za sprovođenje nacionalne reforme pravosuđa zalažem se za transparentnost i odgovornost svih aktera reforme pravosuđa, a to se, svakako, odnosi i na članove Visokog saveta sudstva, kao najvišeg pravosudnog tela. Mislim da će odgovor na ovo pitanje najbolje dati predložene izmene i dopune Zakona o VSS, koje unapređuju odgovornost članova tog tela i, između ostalog, daju mogućnost da određeni broj sudija pokrene inicijativu za razrešenje izbornog člana VSS-a, ali samo ukoliko tu funkciju ne vrši u skladu sa Ustavom i zakonom. Dobro je da je takva mogućnost data upravo sudijama, koji su najpozvaniji da ocene rad njihovih predstavnika u najvišem pravosudnom telu.\nDa li je, u poređenju sa ranijim godinama, povećana nezavisnost pravosuđa?\n- Važno je podići svest sudija, ali i svih drugih, o suštinskoj nezavisnosti pravosuđa, ali je, svakako, bitno i da se stvori ambijent u kom će pravosuđe moći da radi oslobođeno bilo kakvog pritiska, kao što je izuzetno važno i da sudije budu stručne, efikasne i odgovorne u obavljanju ove izuzetno teške, odgovorne i značajne funkcije, jer na kraju se sve svede na sudiju pojedinca. Često imam običaj da kažem da je pravosuđe nezavisno onoliko koliko je nezavisan sudija pojedinac.\nZašto pravosuđe još uvek nema veliko poverenje i ugled kod građana? Kako popraviti situaciju?\n- Mišljenja sam da je u prethodnom periodu došlo do pomaka na tom planu, ali da će pravosuđe u potpunosti povratiti ugled i da će građani steći potpuno poverenje kada se najveći broj predmeta bude rešavao u razumnom roku, kada ne bude kašnjenja u izradi presude. Dakle, onda kada se poveća efikasnost u radu pravosuđa i podigne nivo stručnosti nosilaca pravosudnih funkcija, odnosno kada građanin bude mogao da dođe do pravde u jednom efikasnom i stručnom postupku.\nKAKVA JE BUDUCNOST PRAVOSUDNE AKADEMIJE\n- Stručna obuka i usavršavanje sudija i javnih tužilaca je nužno kako bi se uspostavio nezavisan pravosudni sistem, zbog čega je potrebno nastaviti sa usavršavanjem nosilaca pravosudnih funkcija. Tako će se obezbediti da se oni pridržavaju najvišeg standarda kompetentnosti, ponašanja, integriteta, profesionalizma i odgovornosti. Takođe, potrebno je nastaviti sprovođenje stručnog usavršavanja sudijskih i tužilačkih pomoćnika i pripravnika. A sve to je u nadležnosti Pravosudne akademije. Prepoznajući ove potrebe, ali i probleme koji postoje u njenom radu, Komisija je formirala i radnu grupu za izradu smernica za reformisanje i razvoj Pravosudne akademije, a što je jedan od zadataka i strategije reforme pravosuđa.\nIzvor: http://www.danas.rs, Boban Karovic


Maradonu opljačkala bivša devojka: Izdat nalog za hapšenje, uključen čak i Interpol - ShowBiz - Svet - Vesti - Svet Plus\nMaradonu opljačkala bivša devojka: Izdat nalog za hapšenje, uključen čak i Interpol\n12:28 14. JUL 2014.\nĆerka Dijega Maradone na udaru argentinskih medija zbog kućnog videa?!\nOliva Rosio sa kojom je Maradona bio u vezi navodno je opljačkala Maradonu i pritom uzela nekoliko satova i dijamantske minđuše, dok je Dijego putovao u Dubai jer je angažovan kao sportski promoter. Tužilac kaže da je tužilaštvo izdalo nalog za hapšenje Olive Rosio 9. jula i dodaje kako će tužilaštvo komunicirati i sa Interpolom da bi se izdala i međunarodna poternica za Maradoninom bivšom devojkom.\nInače, fudbalerka Oliva se vratila u Argentinu i odbila sve optužbe vezane za pomenutu pljačku i pritom tužila Maradonu da ju je udario. Bivši par se sastao prošlog meseca kako bi izgladio svoje odnose, ali je pokušaj da se pomire prošao bez uspeha.\nFoto: Facebook/Rocio Oliva\nMaradonaDiego MaradonaDijego Maradona\nMaradona ošamario novinara zbog ..\n10. avgust 2014.. 21:17\nĆerka Dijega Maradone na udaru ..\n22. jun 2014.. 14:39\nMaradona otac po četvrti put\n14. februar 2013.. 21:03


Aferu Pandora papiri čini skoro 12 miliona procurelih dokumenata\nMinistarstvo unutrašnjih poslova (MUP) na čijem je čelu Sergej Sekulović, otvorilo je istragu oko kastodi računa crnogorskog predsednika Mila Đukanovića, saznaje nezvanično "Dan" iz vrha tog resora. Takođe, MUP vodi i istragu oko afere Pandora papiri, a, kako je saopšteno, već su sprovedene detaljne istrage na osnovu dokumentacije koju poseduju i poslali su je Velikoj Britaniji odakle je i potekla celokupna istraga i odakle je naloženo svakoj od država koje su uključene u aferu Pandora papiri da pokrenu zasebne istrage. Problem je, kako navode iz MUP-a, što nemaju dovoljno dokumentacije, s obzirom na to da se već deo nalazi u inostranstvu.\nNedavno usvojenom Deklaracijom Parlamentarnog odbora za stabilizaciju i pridruživanje Evropske unije i Crne Gore (POSP) od crnogorskih nadležnih organa se tražilo da se detaljno ispita afera Pandora papiri.\n– Apeluje se na crnogorske nadležne institucije da unaprede odgovor krivičnog pravosuđa na korupciju na visokom nivou i pokrenu temeljne istrage o svim zloupotrebama koje su otkrivene u Pandora papirima, u skladu sa izvještajem Evropskog parlamenta od 21. oktobra 2021. godine – navodi se u Deklaraciji.\nIz MUP-a je saopšteno i da nadležnost u slučaju Pandora papiri nije samo na tom resoru već i na glavnom tužilaštvu i Agenciji za sprečavanje korupcije (ASK).\nVažan korak za istragu o umešanosti Đukanovića u slučaju “Pandora papiri”: Crnogorski računi u Švajcarskoj više neće biti tajni\nZavera u Skupštini Crne Gore: Abazović obara Krivokapića, uz pomoć Mila!?\nMilo pregovara sa Abazovićem? Demokratski front izdao saopštenje, sada su stvari mnogo jasnije!\nEvropski parlament je 21. oktobra usvojio Rezoluciju o Pandora papirima, u kojoj je kritikovan i predsednik Crne Gore Milo Đukanović, i pozvao na pokretanje temeljnih istraga. Mreža istraživačkih novinara otkrila je u oktobru da su Đukanović i njegov sin Blažo formirali trastove na ofšor destinacijama.\nAferu Pandora papiri čini skoro 12 miliona procurelih dokumenata koji otkrivaju sakrivena bogatstva, izbegavanje poreza i u nekim slučajevima, pranje novca nekih od najmoćnijih i najbogatijih ljudi na svetu.\nO aferama Đukanovića upoznate i najviše inostrane instance\nVlasnik Atlas grupe Duško Knežević je prije nekoliko dana optužio glavnog specijalnog tužioca Milivoja Katnića da uporno štiti aktuelnog šefa države Mila Đukanovića i njegovu porodicu, a da nova vlast u Crnoj Gori povodom toga ništa ne preduzima.\nOn je pozvao potpredsednika Vlade Dritana Abazovića da smogne snage i da nalog, preko bezbednosnih struktura, da se otvori taj kastodni račun i okonča afera koja potresa Crnu Goru.\n– Ključno je da se otkrije ko stoji iza kastodi računa Mila Đukanovića za prodaju akcija Prve banke, ko su lica bila involvirana u te transakcije i da li je Đukanović kao javni funkcioner prijavio sve prihode – ocenio je Knežević, navodeći da je suština kastodi računa da vlasnik sakrije identitet, kod brokera ili kastodi banke, tako da transakcija kod kupovine i prodaje akcija ne bude javna.\nĐukanović, kako navodi, nije procesuiran ni poslije svetske afere Pandora papiri, što je trebalo da bude prioritetni zadatak crnogorskog tužilaštva – da pronađe sakriveni novac i procesuira odgovorne.\npandora papiri crna gora Milo Đukanović Blažo Đukanović\nKako su crnogorski skojevci postali "skajevci": Decu komunizma pojela mafija, umesto partije i države nešto drugo im postalo važnije


Kim pohvalio "savršen uspeh", pozvao na nastavak naoružanja - Studio B\nKim pohvalio „savršen uspeh“, pozvao na nastavak naoružanja\nKim pohvalio „savršen uspeh“, pozvao na nastavak naoružanja Tanjug\nSvetSvet Pocetna 10. 09. 2017. 12:04:57\nLider Severne Koreje Kim Džong Un pohvalio je danas „savršen uspeh“ koji je ta država postigla izvođenjem šestog i najvećeg nuklearnog testa i pozvao na dalji razvoj naoružanja, saopštili su državni mediji te zemlje.\nU Pjongjangu je za vreme vikenda održano slavlje povodom nuklearnog testa izvedenog 3. septembra, za koji Severna Koreja tvrdi da je korišćena hidrogenska bomba koja bi mogla da stane u raketu.\nEksplozija koja je usledila nekoliko nedelja nakon što je država ispalila dve interkontinentalne balističke rakete (ICBM) koja je delovala kao da može da pogodi veći deo američkog kopna, izazvala je osudu međunarodne zajednice i pozive na jačanje sankcija Severnoj Koreji.\nTa država, podseća agencija, tvrdi da joj je nuklearno oružje potrebno kako bi mogla da se zaštiti, međutim SAD su je optužile da „započinje rat“.\nKako su mediji prethodno preneli, generalni sekretar Ujedinjenih nacija Antonio Guterseš je izjavio da raketni i nuklearni program Severne Koreje pedstavlja najgoru krizu u svetu „godinama unazad“ i da ga veoma brine.\nOn je pozvao na jedinstvo u Savetu bezbednosti UN koji bi trebalo da razmotri novu rezoluciju koju je predložio zvanični Vašington prethodnih dana, a koja bi podrazumevala jače nego ikad sankcije za Severnu Koreju.\nU ponedeljak će se o tome glasati, a kako navodi agencija, veruje se da će se Kina i Rusija protiviti tim merama.\nKako su ranije izvestile agencije, SAD su od Saveta bezbednosti UN zahtevale da nametne sankcije za naftu Severnoj Koreji, zabrani izvoz tekstila, zapošljavanje radnika iz Severne Koreje u inostranstvu i da Kim Džong Un bude podvrgnut zabrani putovanja i zamrzavanju imovine.\nKako je prethodno preneo Tas s pisanje Severnokorejske centralne novinske agencije, lider Kim je naredio nastavak naučnih istraživanja u cilju povećanja nuklearnog potencijala zemlje.\n„Moramo dalje da unapredimo naučni razvoj kako bismo povećali nuklearni potencijal potreban za samoodbranu „, rekao je Kim na prijemu organizovanom za naučnike koji su radili na hidrogenskoj bombi.\nŠesti nuklearni test je „velika pobeda korejskog naroda i dokaz da je Severna Koreja nuklearna sila, koja ima interkontinentalnu balističku raketu sa hidrogenskim punjenjem“, rekao je on.


Sinoćni nastup Ane Đurić Konstrakte u polufinalu "Evrovizije", sem u Srbiji, pomno se pratio i u ostalim državama koje su nekad bile u Jugoslaviji, te se navijalo unutar kafića i domova širom regiona.\nFoto: Rolf Klatt / Shutterstock Editorial, Luca Bruno / Ringier\nErupcija oduševljenja tokom izvvođenja, nakon nastupa, ali i trenutka kada se saznalo da je Konstrakta prošla u finale "Evrovizije" propratilo je navijanje od strane velikog broja Hrvata okupljenih u jednom zagrebačkom kafiću.\nNaime, kada su voditelji izgovorili "Srbija" tokom proglašavnja onih koji su prošli u finale, usledio je jak i glasan talas oduševljenja okupljenih, koji su svojim hukom, uspeli da zagluše čak i do kraja pojačan televizor.\nKONSTRAKTA TROSTRUKO JAČA OD KONKURENCIJE Prva je u trendingu, a evo pod KOJIM BROJEM NASTUPA U FINALU\nTrenutak euforije, zabeležioje mladić iz Zagreba, Ivan Magla, koji je video ustupio Instagram stranici Prijateljstvo BiH.SRB.HR.CG, gde su korisnici oduševljeno komentarisali snimak koji je u opisu imao sledeće reči "TA, nit koja nas veže"\nPosećanja radi, hrvatski mediji su sinoć sa neskrivenim simpatijama pisali o našoij predstavnici.\nNa njihovim portalima pišu kako je nastup "propraćen velikim aplauzom publike i uzvicima odobravanja", te su otvorili i ankete u kojima pitaju sve da li im se dopao Konstraktin nastup, poput portala index.hr.\n(FOTO) Voditeljka dnevnika u uživo programu PODRŽALA KONSTRAKTU Na reveru nosila detalj koji ima jaku simboliku\nKONSTRAKTA SKOČILA NA KLADIONICAMA Napravila haos nakon polufinala, evo koje mesto joj prognoziraju u finalu\n"Večernji list" prenosi kako je "opravdala titulu favorita", dok "Jutarnji" oduševljeno ističe činjenicu da se plasirala u finale. Portal net.hr piše: "Bravo, susedi! Konstrakta ušla u finale na radost celog Balkana!", a može se pronaći još čitav niz hrvatskih medija koji izveštavaju na sličan način o talentovanoj Srpkinji, te ističu da je numera "remek delo".\nKonstrakta je večeras nastupila pod rednim brojem 3, a publika u areni je sve vreme tapšala i pevala sa njom u glas numeru "In Corpore Sano" i stihove: "Srce samo kuca, dajem poverenje, neka samo kuca! Biti zdrava, biti zdrava...".\nKonstraktu, iliti Anu Đurić, ćemo gledati i u finalnoj večeri, gde će pokušati da "Evroviziju" dovede u Srbiju nakon više od deceniju i po.\nVatromet na Vračaru za Konstraktu\nBilo je veselo i u Beogradu, gde su okupljeni u jednom vračarskom kafiću, odmah nakon Konstraktinog nastupa, proslavili to uz vatromet, koji se video na nebu iznad Beograda.\nInače, zbog čega se Konstrakta ugojila, pogledajte na ovom linku.\nUkoliko vas zanima šta znače pokreti ruku tokom nastupa PROČITAJTE OVDE!\nVIDEO: Srbija prošla u finale Evrovizije\nKonstrakta Ana Đurić Konstrakta In Corpore Sano Evrovizija Hrvatska Srbija


Odbojkašice dobile 333 dopisnice podrške iz Hofua - SportFem\nOdbojkašice dobile 333 dopisnice podrške iz Hofua\nNa adresu Odbojkaškog Saveza Srbije stigle su 333 dopisnice iz Hofua, japanskog grada iz prefekture Jamaguči, sa porukama podrške ženskoj seniorskoj reprezentaciji Srbije. Dopisnice su poslali učenici starijih razreda, od petog do osmog, iz 11 osnovnih škola iz Hofua.\nUčenice i učenici iz Japana su dopisnice pisali na japanskom, engleskom i srpskom jeziku, a sadržaji 40 dopisnica su prevedeni sa japanskog na engleski.\nŽenska seniorska reprezentacija Srbije, akutelni svetski i dvostruki uzastopni evropski prvak i vicešampion OI otputovaće u četvrtak, 15. jula u Hofu, gde će trenirati do ulaska u Olimpijsko selo u Tokiju. Seniorke Srbije su u Hofou boravile i u okviru priprema za Svetsko prvenstvo 2018.\nSaradnja OSS i grada Hofua ozvaničena je 18. jula 2017, kada su Zoran Gajić, predsednik OSS i Masato Macuura, tadašnji gradonačelnik Hofua, potpisali su Ugovor o saradnji, po kome će grad Hofu uoči Olimpijskih igara 2020. ugosititi seniorske reprezentacije Srbije, uz odobrenje i podršku Vlade Japana.\nNa inicijativu Tadašija Nagaija, grad Hofu će ugostiti i snositi sve troškove priprema ženske seniorske reprezentacije Srbije za Olimpijske igre.\nTadaši Nagai, nekadašnji ambasador Japana u Srbiji, počasni je građanin Beograda, nosilac ordena jugoslovenske zvezde II stepena i dobitnik „Zlatne plakete OSS“ i predsednik Društva Japan – Srbija.\nŽenska seniorska reprezentacija Srbije igraće na Olimpijskim igrama u A grupi sa Dominikanskom Republikom, Japanom, Kenijom, Brazilom i Korejom.\nSrodni članciJapanodbojkaška reprezentacija srbijeOdbojkaški savez SrbijeOlimpijske igre\nJuniorke u četvrtfinalnoj grupi sa Dominikanskom Republikom, Italijom i Poljskom\nNataša Savović prešla u Sent Benedek